Συνέντευξη στην εφημερίδα «Έθνος της Κυριακής» στον δημοσιογράφο Κώστα Τσαχάκη\nΔημοσίευση : Κυριακή, 19 Ιούλιος 2009\nΑναλύοντας την υλοποίηση του Προγράμματος Σταθερότητας και Ανάπτυξης έχετε σημειώσει ότι η «αστοχία» στην εκτέλεση του, προκειμένου να μειωθεί το έλλειμμα στο 3,7% του ΑΕΠ εφέτος, θα φθάσει στο τέλος του χρόνου στα 3,5 δις ευρώ γι΄ αυτό και ελήφθησαν τα μέτρα του Ιουνίου. Όμως πολλοί θεωρούν ότι υπάρχει ένα «κενό» με το σκεπτικό ότι το ΠΣΑ σχεδιάστηκε ώστε το έλλειμμα από το 3,7% το 2008 να διατηρηθεί στο ίδιο επίπεδο και το 2009. Στη συνέχεια όμως η περσινή βάση ανέβηκε στο 5%. Δεν σας προέκυψε μία διαφορά της τάξης του 1,3% ή 3 δις ευρώ περίπου η οποία πρέπει να καλυφθεί με πρόσθετα μέτρα;\nΕκτελούμε τον προϋπολογισμό του 2009 με στόχο ελλείμματος 3,7% του ΑΕΠ. Στην πορεία του πρώτου εξαμήνου διαπιστώσαμε ότι από απώλειες εσόδων λόγω κρίσης (μειωμένη κατανάλωση, μειωμένες εισαγωγές) και υπερβάσεις ορισμένων κατηγοριών δαπανών (έκτακτα μέτρα για την προστασία των ασθενέστερων οικονομικά ομάδων, one-off δαπάνες) ξεφεύγουμε από το στόχο κατά 2,6 δις.\nΑυτό καλύπτουμε στο μεγαλύτερο βαθμό με τα πρόσφατα ανακοινωθέντα μέτρα ύψους 1,9 δις. Η πορεία υλοποίησης του κάθε προϋπολογισμού είναι αυτή που καταδεικνύει στη διάρκεια του έτους τις αποκλίσεις από τον ετήσιο στόχο και επιβάλλει τις όποιες διορθωτικές κινήσεις. To οικονομικό έτος 2009 - όπως άλλωστε και κάθε χρήση - έχει την αυτονομία στην εκτέλεσή του. Η διαφορά δημοσίων δαπανών και εσόδων που προσδιορίζει τελικά το έλλειμμα, είναι αυτή που παρακολουθείται σε κάθε οικονομικό έτος και φανερώνει την τήρηση ή τις τυχόν αποκλίσεις από τον αρχικό στόχο του προϋπολογισμού.\nΕπειδή και εσείς έχετε παραδεχθεί ότι η κατάσταση είναι δύσκολη, γιατί δεν διατυπώνετε από τώρα στην Ευρωπαϊκή Επιτροπή επίσημο αίτημα για παράταση ενός (έως το 2011) ή ακόμη και δύο ετών (έως το 2012) στη διαδικασία υπερβολικού ελλείμματος, για να ξέρετε εγκαίρως το χρονοδιάγραμμα για τη μείωση του ελλείμματος και διαφοροποιήσετε ανάλογα το ΠΣΑ;\nΘα ήταν εθνικά επιζήμιο και θα έδινε μήνυμα χαλάρωσης και προς το εσωτερικό. να καταθέσουμε τώρα ένα αίτημα για παράταση του χρονοδιαγράμματος για τη μείωση του ελλείμματος. Το πρόβλημα μας δεν είναι τόσο η Ε.Ε. όσο οι διεθνείς αγορές που μας δανείζουν και είναι εξαιρετικά επιφυλακτικές απέναντι μας. Και αυτήν την επιφύλαξη την πληρώνουμε ως χώρα και ως κοινωνία με ακριβότερα επιτόκια. Πρέπει συνεπώς πρώτα να στείλουμε ένα μήνυμα αξιοπιστίας και φερεγγυότητας, κάνοντας ότι είναι δυνατό για να περιορίσουμε το έλλειμμα και στο τέλος της προσπάθειας μας, αν απέχουμε λίγο από τους στόχους που έχουμε θέσει, να ζητήσουμε την όποια παράταση χρειασθεί που τότε είναι σίγουρο ότι θα τη πάρουμε.\nKατηγορείτε τις κυβερνήσεις του ΠΑΣΟΚ ότι διόγκωσαν υπέρμετρα το δημόσιο χρέος. Το χρέος της κεντρικής κυβέρνησης από τα 182 δις ευρώ τον Δεκέμβριο του 2003 έφθασε στα 282 δις ευρώ τον Μάρτιο του 2009. Αυτή δεν είναι μία τεράστια αύξηση και πως σκοπεύετε να αντιμετωπίσετε το πρόβλημα ;\nΗ αλήθεια είναι ότι ο μέσος ετήσιος ρυθμός αύξησης του χρέους κεντρικής κυβέρνησης στην περίοδο 2004 - 2008 είναι 7,5% - ο χαμηλότερος από το 1981 μέχρι σήμερα, όταν στη "χρυσή εποχή" 1981 - 89 του ΠΑΣΟΚ, ο αντίστοιχος ρυθμός ήταν 33,6%. Είναι πολιτικά άστοχο να γίνονται ανεύθυνες δηλώσεις εντυπωσιασμού για ανεξέλεγκτη αύξηση του Δημοσίου Χρέους, υπό συνθήκες πρωτοφανούς κρίσης. Και ακόμη πιο άστοχο είναι να συγκρίνεται η διαμόρφωση του χρέους σήμερα, με περιόδους στις οποίες δεν υπήρχε τέτοια κρίση. Επιπλέον πρέπει να επισημανθεί ότι από τα 282 δις € χρέος κεντρικής κυβέρνησης στο τέλος Μαρτίου 2009, τα 15,9 δις ήταν ταμειακά διαθέσιμα.\nΕίχατε εξαγγείλει την προκήρυξη της δράσης που θα αφορούσε την ενίσχυση επιστημόνων – ελεύθερων επαγγελματιών στο πλαίσιο του ΕΣΠΑ. Θα υλοποιηθεί η συγκεκριμένη δράση;\nΤη δράση αυτή την ανακοινώσαμε πριν από δύο μήνες και σήμερα η υλοποίησή της έχει ήδη ξεκινήσε. Η ενίσχυση αφορά την απόκτηση σύγχρονου τεχνολογικού εξοπλισμού, για 50.000 περίπου ιατρούς, οδοντιάτρους, κτηνιάτρους, μηχανικούς, δικηγόρους, συμβολαιογράφους, λογιστές και οικονομολόγους. Η συνολική δημόσια δαπάνη ανέρχεται σε 250 εκ. ευρώ και το ποσοστό της ενίσχυσης θα φθάνει μέχρι και το 80% της υποβαλλόμενης πρότασης για τους επαγγελματίες που κατέθεσαν δήλωση έναρξης άσκησης επαγγέλματος μετά την 1/1/2006. Για τους παλαιότερους, το ποσοστό θα φθάνει μέχρι και το 50% .\nΟ προκάτοχος σας κ. Γιώργος Αλογοσκούφης ασκεί συχνά πυκνά κριτική στην οικονομική πολιτική τασσόμενος κατά της επιβολής νέων φόρων και δηλώνοντας πως μία απότομη δημοσιονομική προσαρμογή (μείωση του ελλείμματος κάτω από το 3% μέχρι τον Δεκέμβριο) θα έχει αρνητικό αντίκτυπο στην ανάκαμψη του ρυθμού ανάπτυξης. Έχει δίκιο;\nΑκούω με προσοχή τις απόψεις του κ. Αλογοσκούφη. Ξέρω μάλιστα ότι και ο ίδιος υποστηρίζει ότι δεν ακολουθούμε μια σκληρή δημοσιονομική πολιτική. Διότι δεν είναι σκληρή πολιτική να ζητάς από τους ευπορότερους μια έκτακτη εισφορά. Σκληρή δημοσιονομική πολιτική είναι αυτό που προτείνει το ΠΑΣΟΚ, να φορολογούνται όλες οι πηγές εισοδήματος (όπως μετοχές, καταθέσεις κ.λ.π) σε ενιαία κλίμακα. Αυτό θα οδηγούσε στην εξαφάνιση της μεσαίας τάξης της χώρας. Ταυτόχρονα όμως, έχω να πω ότι δέχομαι από πρώτο χέρι τις πιέσεις των διεθνών αγορών και της Ε.Ε., για μέτρα που θα περιορίζουν το έλλειμμα και το χρέος. Κι εγώ θα ήθελα να είμαι ευχάριστος, να δίνω αυξήσεις στους μισθούς και τις συντάξεις, να μειώνω τους φόρους. Πιστεύω στην υπεύθυνη πολιτική και αυτό γιατί κανείς δεν έχει το δικαίωμα να υπονομεύει το μέλλον της χώρας προσδοκώντας πρόσκαιρα μικροκομματικά οφέλη.\nΕίναι έτοιμη η κυβέρνηση να βάλει τέλος στην αυτοτελή φορολόγηση εισοδημάτων;\nΣε μια κοινωνία όπου όλοι οι πολίτες θα πρέπει να αντιμετωπίζονται με τον ίδιο τρόπο από τις φορολογικές αρχές, ασφαλώς και έχει ηθική βάση η πρόταση που έχει κατατεθεί για κατάργηση των περισσότερων μορφών αυτοτελούς φορολόγησης εισοδημάτων. Και φορολόγηση τους με μια φορολογική κλίμακα, η οποία παρεμπιπτόντως συνεχώς γίνεται ευνοϊκότερη για τους φορολογουμένους. Είναι μια από τις πολλές προτάσεις που μας έχουν κατατεθεί και την οποία εξετάζουμε, όπως άλλωστε εξετάζουμε και όλες τις άλλες. Δεν έχουμε πάρει καμία απόφαση για το θέμα.\nΑπό τον Απρίλιο κιόλας πολλοί μιλούσαν για τα έκτακτα φορολογικά μέτρα που η κυβέρνηση έλαβε τελικά πριν από λίγες ημέρες. Τώρα όλοι μιλούν για δεύτερο φορολογικό «πακέτο» τον Οκτώβριο. Μπορείτε να δεσμευτείτε ότι δεν θα βάλετε πάλι νέους φόρους;\nΣε μια οικονομία όπου υπάρχει οικονομική στασιμότητα, δεν έχεις μεγάλα περιθώρια για νέες φορολογικές επιβαρύνσεις. Αυτό όμως που έχει μεγαλύτερη σημασία είναι η προώθηση μόνιμων διαθρωτικών αλλαγών, οι οποίες, αφενός θα περιορίσουν την φοροδιαφυγή και την κρατική σπατάλη και αφετέρου θα ενισχύσουν την ανταγωνιστικότητα της εθνικής μας οικονομίας. Ο εθνικός μας στόχος είναι η Ελλάδα να βρεθεί στην πρώτη γραμμή της παγκόσμιας ανάκαμψης με πολύ καλύτερες προϋποθέσεις σε σχέση με το πρόσφατο παρελθόν.\nΔέχεστε έντονη κριτική από την αντιπολίτευση ότι έχετε αυξήσει υπέρμετρα την έμμεση φορολογία, την ώρα που μένουν στο απυρόβλητο οι επιχειρήσεις. Ακόμη και εν μέσω κρίσης, επιχειρήσεις με τρεις συνεχείς κερδοφόρες χρήσεις δεν θα μπορούσαν να συνδράμουν με ενός τύπου έκτακτη εισφορά;\nΗ αντιπολίτευση ζει σε άλλο πλανήτη. Δεν έχει αντιληφθεί ότι σε όλες τις χώρες της Ευρώπης, είτε αυτές έχουν κεντροδεξιές κυβερνήσεις, είτε σοσιαλιστικές, όχι μόνο δεν αυξάνουν την φορολογική επιβάρυνση των επιχειρήσεων, αλλά παίρνουν και μέτρα ενίσχυσής τους. Διότι αν δεν το έκαναν, η ανεργία θα είχε φτάσει σε δυσθεώρητα ύψη. Επιτέλους, λίγη σοβαρότητα και κυρίως απλή λογική χρειάζεται σε αυτόν τον τόπο. Δεν μπορείς σε μια εποχή κρίσης, όπου οι πωλήσεις και τα κέρδη μειώνονται, οι ακάλυπτες επιταγές έχουν πλημμυρίσει την αγορά και οι απολύσεις αυξάνονται, εσύ να ζητάς περισσότερους φόρους από τις επιχειρήσεις. Άλλωστε, η φορολογία στις επιχειρήσεις και στα φυσικά πρόσωπα στην Ελλάδα έχει συγκλίνει με τα επίπεδα της Ε.Ε.. Κάθε επιπλέον αύξησή της θα μεγάλωνε το ανταγωνιστικό έλλειμμα της χώρας.\nΟι Ευρωεκλογές έφεραν το ΠΑΣΟΚ 4,5 μονάδες μπροστά από το κυβερνών κόμμα. Δεν φοβάστε ότι με μέτρα που επιβαρύνουν τα μεσαία και χαμηλότερα εισοδηματικά στρώματα (π.χ. αύξηση φόρου σε κινητά και βενζίνη , «μαχαίρι σε βαρέα και ανθυγιεινά) η ψαλίδα θα ανοίξει κι άλλο ενόψει μάλιστα πρόωρων εκλογών;\nΤα μέτρα που παίρνουμε δεν είναι ευχάριστα. Και δεν είναι ευχάριστα πρώτα απ' όλα για την ίδια την κυβέρνηση. Είναι όμως αναγκαία. Και αυτό το καταλαβαίνει και ο τελευταίος πολίτης αυτής της χώρας. Λέμε την αλήθεια και κάνουμε αυτό που επιβάλλει το εθνικό συμφέρον. Το βασικό ερώτημα όμως είναι με ποια κυβέρνηση και με ποιες πολιτικές η Ελλάδα θα βγει ισχυρότερη από την κρίση. Με αυξήσεις των φόρων που υπόσχεται το ΠΑΣΟΚ σε επιχειρήσεις και σε φυσικά πρόσωπα, για να πάρει το κράτος πίσω τον ΟΤΕ και την Ολυμπιακή Αεροπορία και να χρηματοδοτηθεί το σπάταλο και πελατειακό κράτος; Ή με τον περιορισμό της κρατικής σπατάλης, της κρατικής επιχειρηματικότητας και του περιορισμού της φοροδιαφυγής με μετρήσιμα αποτελέσματα; Αυτό είναι το ερώτημα και σε αυτό το ερώτημα πιστεύω ότι η υπεροχή της Νέας Δημοκρατίας θα είναι καθαρή.\nΤις τελευταίες ημέρες στο προσκήνιο βρίσκεται το «δίλημμα» εκλογές το Σεπτέμβριο του 2009 ή τον Μάρτιο του 2009. Τι είναι καλύτερο για την οικονομία; Αντέχει μια παρατεταμένη προεκλογική περίοδο εννέα μηνών μέχρι τον ερχόμενο Μάρτιο;\nΗ κυβέρνηση δεν ακολουθεί μια προεκλογική πολιτική. Το αντίθετο. Λαμβάνει μέτρα τα οποία κάθε άλλο παρά σηματοδοτούν τη διάθεση της να διαμορφώσει ένα προεκλογικό σκηνικό. Το ΠΑΣΟΚ είναι αυτό που διαμορφώνει ένα προεκλογικό σκηνικό. Και δεν διστάζει μάλιστα να εμπλέκει τον θεσμό και το πρόσωπο του Προέδρου της Δημοκρατίας στις προεκλογικές του επιδιώξεις. Ακολουθεί ένα ολισθηρό δρόμο, τον οποίο πιστεύω ότι στο τέλος θα τον πληρώσει.\nΜετά την καταδίκη μας από το Ευρωπαϊκό Δικαστήριο για τα όρια συνταξιοδότησης των γυναικών στο Δημόσιο μπορείτε να μας πείτε ποια είναι η στρατηγική μας στις διαπραγματεύσεις που έχουν ξεκινήσει με την Ε.Ε;\nΒασικός στόχος είναι να επιτύχουμε ένα λογικό διάστημα προσαρμογής, ώστε η μετάβαση να γίνει σταδιακά και ήπια. Γιατί η άμεση υλοποίηση μιας τέτοιας απόφασης, ειδικά σε περίοδο κρίσης, θα δημιουργούσε σοβαρά κοινωνικά και οικονομικά προβλήματα. Κι αυτό το έχουμε επισημάνει στην Επιτροπή, όπως επίσης έχουμε επισημάνει και ότι οι όποιες νέες ρυθμίσεις, σε εφαρμογή της απόφασης του Δικαστηρίου, δεν θα πρέπει να θίγουν τις γυναίκες που είχαν θεμελιώσει συνταξιοδοτικό δικαίωμα μέχρι και τις 26η Μαρτίου 2009. Και σε κάθε περίπτωση, είμαστε έτοιμοι να προχωρήσουμε σταδιακά, ξεκινώντας από τις διατάξεις με τη μικρότερη επίδραση στις εργαζόμενες. Για τα υπόλοιπα θα προετοιμάσουμε νέα νομοθεσία, με συγκεκριμένα χρονοδιαγράμματα και μεταβατικές περιόδους προσαρμογής.\nΤι περιμένει τους νεοπροσλαμβανόμενους στο Δημόσιο από το 2010; Είναι αλήθεια ότι προωθείται μείωση βασικού μισθού και περικοπές επιδομάτων; Του χρόνου οι δημόσιοι υπάλληλοι θα πάρουν αυξήσεις ή θα έχουμε νέο πάγωμα μισθών;\nΤο 2010 θα υπάρχει ένα νέο ενιαίο μισθολόγιο για τους νεοεισερχόμενους. Μπαίνει τέρμα σε ένα αδιαφανές σύστημα που στο οποίο εργαζόμενοι, με τα ίδια προσόντα την ίδια προϋπηρεσία και το ίδιο αντικείμενο, αμείβονται διαφορετικά από υπηρεσία σε υπηρεσία. Όσον αφορά το ύψος των αυξήσεων, αυτό δεν μπορούμε να το γνωρίζουμε από τώρα για τον επόμενο χρόνο. Όσο πιο κοντά όμως θα είμαστε στους στόχους που έχουμε θέσει τόσο μεγαλύτερες θα είναι οι δυνατότητες της κυβέρνησης.


Transsiberian ( Yπερσιβηρικός ) - Κριτική | Περιοδικό Move It\nΟ Roy και η Jessie επιστρέφουν από την Κίνα με τον Τρανσιβιρικό. Η σχέση τους είναι κάπως και ο Roy είναι πορωμένος με τα τρένα. Κατά την διάρκεια του ταξιδιού τους γνωρίζουν ένα ζευγάρι τον Carlos και την Abby. Και κάπου εδώ ξεκινάει το μπέρδεμα της κατάστασης.\nΝα πω την αλήθεια δεν περίμενα ότι θα μου αρέσει και το έβλεπα σαν καταναγκαστικό έργο. Η πλοκή αν και προχωράει, κυλάει κάπως “βαριά” για να ταιριάζει με το παγωμένο κλίμα που επικρατεί στην ταινία.\nΤο μεγαλύτερο μέρος το κερδίζει η Emily Mortimer, η οποία ουσιαστικά είναι και η πρωταγωνίστρια καθώς ο Harrelson έρχεται σε δεύτερη μοίρα. Ας πούμε είναι ο “αγαθός”, στην κοσμάρα του, σύζυγος. Τρένα, Ρώσοι, γκουλάγκ και μία ενόχληση ότι κάτι δεν πάει καλά από την αρχή. Για μία ακόμη φορά την παράσταση την κλέβει ο Ben Kingsley.\nΝα θυμίσω ότι σκηνοθετεί και ο Μπραντ Άντερσον των εθιστικών "Session 9" και "Machinist" (και του κακού "Vanishing on 7th street...) που επίσης έχει γυρίσει επεισόδια των σειρών "Fringe" (κυρίως), "The killing" και "Boardwalk Empire".\nΠρώτη δημοσίευση: 9 Μαρτίου 2012, 21:01\nΕνημέρωση: 9 Μαρτίου 2012, 21:03


Εργατική Αλληλεγγύη - Λεφτά για το ΕΣΥ - όχι για στρατό κατοχής στην Καμπούλ\nΚαταρχήν, το στρατιωτικό νοσοκομείο της Καμπούλ δεν προσφέρει την παραμικρή βοήθεια στους Αφγανούς πολίτες. Το ίδιο το ρεπορτάζ της ΝΕΤ ήταν ξεκάθαρο. Για να εισέλθεις στο στρατόπεδο πρέπει να ελεγχθείς πατόκορφα. Ακόμα και οι ίδιοι οι δημοσιογράφοι χρειάστηκαν ειδικές άδειες για να μπορούν να ακολουθήσουν την αποστολή, ενώ οι ίδιοι οι γιατροί μίλησαν για νοσοκομείο που καλύπτει τις στρατιωτικές ανάγκες των μετόπισθεν.\nΚαι κατά δεύτερον, είναι τουλάχιστον υποκριτικό ο εκπρόσωπος μιας κυβέρνησης που διαλύει το Δημόσιο Σύστημα Yγείας στην Ελλάδα να θέλει να παρουσιαστεί ως τιμητής της υγειονομικής πρόνοιας των Αφγανών. Tην ίδια στιγμή που η κυβέρνηση πετσοκόβει τις δαπάνες για το ΕΣΥ και ετοιμάζεται να προχωρήσει σε συγχωνεύσεις, ιδιωτικοποιήσεις και κλεισίματα νοσοκομείων, εκατομμύρια ευρώ δαπανούνται για να στηρίξουν το νατοϊκό στρατό. Οι αριθμοί αποκαλύπτουν την ελληνική εμπλοκή σε όλο της το μεγαλείο. 25 εκατομμύρια το χρόνο\nΠάνω από 2 εκατομμύρια ευρώ το μήνα ξοδεύει η Ελλάδα για να συντηρήσει τους 230 αξιωματικούς και οπλίτες της ΕΛΔΑΦ-3. Οι άνδρες της Ελληνικής Δύναμης του Αφγανιστάν είναι διασκορπισμένοι σε τρία από τα 6 νατοϊκά στρατόπεδα της Καμπούλ. Σχεδόν 1,5 εκατομμύριο ευρώ στοιχίζει η συντήρηση του τάγματος ειδικής σύνθεσης που αποτελείται από 130 άνδρες κυρίως του αερομεταφερόμενου Μηχανικού με πάνω από 70 οχήματα αξίας πολλών δεκάδων εκατομμυρίων ευρώ. Ταυτόχρονα 150.000 ευρώ το μήνα στοιχίζουν οι υγειονομικές υπηρεσίες (τρεις ομάδες γιατρών και νοσηλευτών) που συντηρούν τρεις κλινικές στο Γερμανικό στρατιωτικό νοσοκομείο μέσα στο αεροδρόμιο της Καμπούλ που χρησιμοποιείται μόνο από στρατιωτικό προσωπικό.\nΕπίσης από την αρχή του 2010 έχουν προστεθεί άλλοι 22 αξιωματικοί για την εκπαίδευση του Αφγανικού στρατού, 53 στελέχη της πολεμικής αεροπορίας για να αναλάβουν τη διοίκηση του αεροδρομίου της Καμπούλ για έξι μήνες και 10 ακόμα αξιωματικοί για το αρχηγείο της κατοχικής δύναμης. Εδώ θα πρέπει να προστεθεί και ο εξοπλισμός σε οχήματα και οπλισμό που στηρίζει όλη αυτή την δύναμη καθώς και τα δύο C-130 που έχουν αποσπαστεί στο Αφγανιστάν ως μέρος της δύναμης της ΕΛΔΑΦ. Η Ελλάδα συνολικά ξοδεύει σχεδόν 25 εκατ. ευρώ το χρόνο στο Αφγανιστάν.


Εξοπλισμός Ψαρέματος: Σάκος Πλάτης Rapala Urban Backpack\nΣάκος Πλάτης Rapala Urban Backpack\nΣακίδιο πλάτης με χωρητικότητα 25 lt από την Rapala και αποσπώμενο τσαντάκι μέσης, που μπορεί άνετα να χρησιμοποιηθεί και μόνο του. Η κύρια θήκη του σακιδίου ανοίγει τελείως, για εύκολη πρόσβαση, και διαθέτει εσωτερικές θήκες, για καλύτερη οργάνωση.\nΚωδικός Προιόντος: 38.28.46.201\nΔιαστάσεις: 40 x 32 x 20cm\nΗ πίσω θήκη κλείνει με φερμουάρ και μαλακή επένδυση που χωράει ένα laptop 14’’ ή ένα εύκαμπτο δοχείο νερού 2 lt. Η πλάτη υποστηρίζεται με ένα τρισδιάστατο πλέγμα, που επιτρέπει στο σώμα να αναπνέει. Στο μπροστινό μέρος έχει μια σκληρή θήκη, από υλικό EVA, για γυαλιά ηλίου. Διαθέτει πολυάριθμα σημεία στήριξης διαφόρων εργαλείων και αξεσουάρ, ενώ και στις δύο πλευρές υπάρχουν υποδοχές για καλάμια. Η μπροστινή θήκη έχει τη δυνατότητα επέκτασης για μεγαλύτερο χώρο αποθήκευσης και τα λουριά πλάτης και μέσης είναι ρυθμιζόμενα για άνετη μεταφορά.


24hours-NewsGR: Πώς ο Μάγος του Οζ της ελληνικής τηλεόρασης εξαφανίζει τον covid-19 από τη Γιουχάν και την Τουρκία!!!\nΠώς ο Μάγος του Οζ της ελληνικής τηλεόρασης εξαφανίζει τον covid-19 από τη Γιουχάν και την Τουρκία!!!\nΚάθε πρωί ξυπνάω ανήσυχος, μήπως κόλλησε κάποιος συγγενής μου ή γείτονάς μου covid-19. Έχει εξαφανιστεί ο ιός από την Κίνα. Δεν έχουμε καμία είδηση από τη Γιουχάν. Ξαφνικά ο κοκκινωπός σχιστομάτης με τις ακίδες κρύφτηκε κάπου μέσα στο σινικό τείχος. Περίεργα πράγματα.\nΤαυτόχρονα, ο covid-19 εξαφανίστηκε από όλη την Τουρκία. Ο Μανώλης Κωστίδης δεν έχει βρει ούτε έναν λιπόθυμο Τούρκο γέροντα στην Κωνσταντινούπολη και ως δια μαγείας, ουδείς Τούρκος αγοράζει πλέον κολόνια – λεβάντα για αντισηψία. Όπως μεταδίδει κάθε βράδυ ο ΣΚΑΙ, για όλα φταίει ο Ντόναλντ Τραμπ και ο Μπολσονάρο. Οι εικόνες φρίκης ( με φέρετρα, θρήνους και κοπετούς) έρχονται μόνο από τις φαβέλες του Ρίο Ντε Τζανέιρο και του Μεξικού. Εδώ, στον ΣΚΑΙ και τα κυβερνο- κανάλια ο ιός εξακολουθεί να «κολυμπάει» και να κάνει… ηλιοθεραπεία μεσούντος του θέρους.\nΑναρτήθηκε από 24hours-NewsGR author στις Ιουλίου 29, 2020


Τα ταμπλό του μέλλοντος ίσως να είναι αυτό! - Cyprus Times Cyprus Times\nΤα ταμπλό του μέλλοντος ίσως να είναι αυτό!\n22:01 - 14.11.2017\nΚαθώς προχωράμε με πολύ γρήγορα βήματα στην επόμενη μέρα της αυτοκίνησης είναι προφανές ότι πολλά απ’ όσα θεωρούσαμε δεδομένα θα αλλάξουν δραστικά. Και πρώτο-πρώτο στην σειρά φαίνεται να είναι το ταμπλό, το οποίο μάλλον θα υποστεί και τις σημαντικότερες αλλαγές. Και μάλιστα σχετικά άμεσα.\nΗ εικόνα που έχουμε σήμερα με μερικές (μία ή δύο οθόνες) θα εμπλουτιστεί ακόμα περισσότερο, καθώς πλέον θα έχουμε μία και μόνη οθόνη από την μια άκρη του ταμπλό έως την άλλη σε μία ενιαία επιφάνεια. Είναι προφανές ότι όσο οι ανάγκες για διασύνδεση μεταξύ φορητών συσκευών αλλά και του ίδιου του αυτοκινήτου με άλλα αυτοκίνητα αυξάνονται, τόσο χρειάζονται και μεγαλύτερες οθόνες για να προβάλλονται τα στοιχεία αυτής της νέας μορφής επικοινωνίας μεταξύ των επιβατών και των οχημάτων τους.\nΑυτό σημαίνει ότι δεν θα έχουμε τους κλασικούς δείκτες μπροστά στο ταμπλό, αλλά μια διαρκώς μεταβαλλόμενη οθόνη με ποικίλες πληροφορίες ανάλογα τις ανάγκες του οδηγού ή των επιβατών. Η Mercedes στα ακριβά της μοντέλα έχει ήδη κάνει τα πρώτα βήματα προς αυτή την κατεύθυνση, αν και σε πρώιμο στάδιο ακόμα.\nΣτις εικόνες που βλέπουμε με τα σχέδια του Jason Kim τα οποία τα ονομάζει MIRi UX, βλέπουμε ότι υπάρχει μία κύρια οθόνη, η οποία είναι ενιαία αν και χωρίζεται σε τομείς ενδιαφέροντος. Για παράδειγμα στα αριστερά υπάρχουν οι κλασικές ενδείξεις για την ταχύτητα, το οδόμετρο, το trip computer, το σύστημα navigation κ.λπ.\nΣτην δεξιά πλευρά όμως υπάρχει μία μεγάλη επιφάνεια πάνω στην οποία θα προβάλλονται ότι επιθυμήσει ο οδηγός, από τηλεόραση και video games μέχρι παιχνίδια για να περνάει την ώρα του ο συνοδηγός. Στις ίδιες θέσεις θα είναι εφικτό να γίνεται ο χειρισμός των διάφορων apps που επιθυμεί, αλλά και οι λειτουργίες του τηλεφώνου. Στο σχέδιο φαίνεται και μία ακόμα μικρότερη οθόνη η οποία θα είναι αφιερωμένη στην χρήση του συστήματος κλιματισμού.\nΣτην οθόνη βλέπουμε και μία ημερομηνία, 26 Ιουνίου του 2024, όπου ο εμπνευστής αυτού του ταμπλό μάλλον τοποθετεί την εφαρμογή της ιδέας του. Αν και κάτι μας λέει ότι δεν θα πάρει και τόσο χρόνο για να την δούμε σε ένα -έστω πανάκριβο- μοντέλο παραγωγής.\nThe post Τα ταμπλό του μέλλοντος ίσως να είναι αυτό! appeared first on Autonews.com.cy.


Ποια η «νέα κανονικότητα» για ομόλογα και μετοχές. | Mesimvrini S.A.\nΠοια η «νέα κανονικότητα» για ομόλογα και μετοχές.\nH αμερικανική οικονομία τρέχει, η ανεργία της υποχωρεί σε νέο ναδίρ και οι μισθοί ανεβαίνουν. Αυτό το καθόλα θετικό σκηνικό είναι που πυροδοτεί νέες αναταράξεις στις αγορές και κάνει τους αναλυτές να κηρύξουν το τέλος του πολυετούς πάρτι σε ομόλογα και μετοχές. Γιατί τρομάζουν οι ζηλευτές επιδόσεις των ΗΠΑ; Γιατι φέρνουν στο προσκήνιο φόβους υπερθέρμανσης, σενάρια ταχύτερης και δη επιθετικής αύξησης των επιτοκίων, σε έναν κόσμο, που ήδη δοκιμάζεται από το ράλι του δολαρίου και το ακριβό πετρέλαιο.\nΗ απόδοση του δεκαετούς αμερικανικού ομολόγου σκαρφάλωσε σε επίπεδα που είχε να συναντήσει από το 2011. Και αυτό είναι δείγμα εμπιστοσύνης των επενδυτών στις προοπτικές της αμερικανικής οικονομίας. Είναι όμως και η πρώτη απόδειξη μίας νέας πραγματικότητας, που διαμορφώνεται στις αγορές. Η εποχή του άφθονου, φθηνού δανεισμού θα αποτελεί πολύ σύντομα παρελθόν. Τα επιτόκια των κεντρικών τραπεζών ανεβαίνουν και μαζί με αυτά και το κόστος δανεισμού είτε από τράπεζες είτε από τις αγορές.\nΟι νέες συνθήκες θέτουν με τη σειρά τους υπό ισχυρή πίεση τις μετοχές. Έως τώρα ήταν εκείνες των αναδυόμενων αγορών, που είχαν δεχθεί το ισχυρότερο πλήγμα. Και τούτο γιατί το ράλι του δολαρίου σήμαινε κατήφορο των νομισμάτων των συγκεκριμένων οικονομιών, φούσκωνε τον πληθωρισμό και τα ελλείμματα τρεχουσών συναλλαγών και πυροδοτούσε φυγή κεφαλαίων από το ενεργητικό τους.\nΟι ρευστοποιήσεις άρχισαν να μεταδίδονται στην Ευρώπη και μόνη αλώβητη είχε μείνει η Wall Street, που όμως χθες το βράδυ έζησε τη χειρότερη συνεδρίαση των δύο τελευταίων μηνών. Εννέα από τους έντεκα κλάδους του S&P 500 βυθίστηκαν στο κόκκινο και ο δείκτης μεταβλητότητας έκανε άλμα 30%, στη μεγαλύτερη άνοδο από τον Ιούλιο. Είχε προηγηθεί η πτώση του πανευρωπαϊκόυ δείκτη Stoxx Europe 600 και των κορυφαίων ασιατικών δεικτών. Σήμερα οι μεγάλες ασιατικές αγορές είναι και πάλι στο κόκκινο, με τον Nikkei 225 να υποχωρεί 0,7% και τον Hang Seng κατά 0,5% στις 7:00 πμ ώρα Ελλάδος.\nΗ Credit Suisse εξηγεί πως η υπεραπόδοση των αμερικανικών μετοχών έναντι εκείνων του υπόλοιπου κόσμου είχε φτάσει σε μη βιώσιμα επίπεδα. Η ψαλίδα είχε ανοίξει στα υψηλότερα επίπεδα των τελευταίων τριάντα ετών και έφτασε η ώρα να αρχίσει να κλείνει. Η Moody’s από την πλευρά της σε σημερινό σημείωμα, αν και χαρακτηρίζει υπερβολική την αντίδραση στην αγορά των ομολόγων, εκτιμά ότι θα πρέπει να υπάρξει μία διόρθωση τουλάχιστον 5% στις αμερικανικές μετοχές.\nΟι αποκλίσεις είναι μεγάλες και στην αγορά κρατικού χρέους, αλλά εδώ το σκηνικό είναι ανάποδο. Το κόστος δανεισμού ανεβαίνει περισσότερο για τις ΗΠΑ από ό,τι για τις οικονομίες (τις μεγάλες τουλάχιστον) της γηραιάς ηπείρου. Το τελευταίο 48 ωρο ακολουθούν την ανιούσα και οι αποδόσεις των γερμανικών ομολόγων. Αλλά η αύξηση σε εκείνες των αμερικανικών είναι πολύ μεγαλύτερη, με αποτέλεσμα το spread μεταξύ των δύο να ανοίξει στο 2,7% από 2% στις αρχές του έτους.\nΣτην Ευρώπη η Ελλάδα είναι μεταξύ των αδύναμων κρίκων, εξαιτίας και των ανησυχιών για τις τράπεζες, με αποτέλεσμα η απόδοση του δεκαετούς να σκαρφαλώσει και πάλι πάνω από το 4,5%. Η απόδοση των ιταλικών ομολόγων, ύστερα από ολιγοήμερη πτώση, σκαρφάλωσε και πάλι στο 3,4%. Στην Ασία οι αποδόσεις των ιαπωνικών ομολόγων κινούνται στα υψηλότερα επίπεδα από το 2016.\nΌσο για την αγορά συναλλάγματος κινείται σταθερά στους ρυθμούς του δολαρίου. Η ανατίμηση του αμερικανικού νομίσματος είναι εκρηκτική σε συνδυασμό με την άνοδο των τιμών του πετρελαίου κοντά στα 86 δολάρια το βαρέλι. Το κόστος του αργού έχει διπλασιαστεί για αρκετές αναδυόμενες οικονομίες από τις αρχές του έτους, ενώ και για την Ευρώπη είναι στα υψηλότερα επίπεδα από το 2008.\nBy Mesimvrini | 05/10/2018 | ΗΠΑ, Κόσμος, Οικονομία, Χρηματιστήριο |\n← ΔΝΤ: Η κρίση «πάγωσε» γάμους και τεκνοποιήσεις .\nΣυναγερμός σε Αθήνα και Λευκωσία για τα τουρκικά «νταηλίκια» στην Κύπρο. →


Συνάντηση για θέματα που αφορούν τον Τουρισμό πραγματοποίησε ο Δήμαρχος Θάσου με την Περιφερειακή Σύμβουλο Π.Ε Θάσου - Ελευθερία λόγου\nIn Ελλάδα, Θάσος, Περιφέρεια, Προτεινόμενα\nΤην Τετάρτη 11-09-2019, ο Δήμαρχος Θάσου κ. Ελευθέριος Κυριακίδης είχε συνάντηση εργασίας με την Περιφερειακή Σύμβουλο της Περιφερειακής Ενότητας Θάσου κα. Πολυμέρου Μαρία. Στην συνάντηση, που πραγματοποιήθηκε σε θερμό και εγκάρδιο κλίμα, συζητήθηκαν θέματα που απασχολούν το Νησί της Θάσου με έμφαση στον τομέα του Τουρισμού.\nΕιδικότερα από την κα. Πολυμέρου ανακοινώθηκαν στον Δήμαρχο Θάσου, δύο θετικές ειδήσεις για το Νησί ενόψει της επόμενης τουριστικής περιόδου. Η πρώτη αφορούσε τον προγραμματισμό από το τουριστικό πρακτορείο TUI της Ολλανδίας για μια πτήση την εβδομάδα από το τέλος Απριλίου έως το τέλος Σεπτεμβρίου του 2020 ενώ η δεύτερη αφορούσε τον προγραμματισμό από το τουριστικό πρακτορείο Francorosso της Ιταλίας δύο πτήσεων την εβδομάδα (από Μιλάνο και Γένοβα) από αρχές Ιουνίου έως το τέλος Σεπτεμβρίου του 2020.


Προσέξτε Αγρότες… να μη γίνετε Μουζίκοι της συμβολαιακής γεωργίας\nΚεντρικη BLOG\tΠροσέξτε Αγρότες… να μη γίνετε Μουζίκοι της συμβολαιακής γεωργίας\nΑπο Τρίαινα 9 Δεκεμβρίου 2015\nΑπο Τρίαινα 9 Δεκεμβρίου 2015 2 Σχόλια\nΚαθημερινά παρατηρούμε όπου εμπλέκεται ο τραπεζικός τομέας, μετά από κάποιο χρονικό διάστημα, να υπάρχουν προβλήματα. Ας πάρουμε παραδείγματα την ρευστότητα, τα δάνεια κατοικίας, τα καταναλωτικά δάνεια, τις πιστωτικές κάρτες, τα ομόλογα και πρόσφατα τις μετοχές. Δεν λέω πως ο τραπεζικός τομέας δεν χρειάζεται αλλά ότι εμπλέκεται χωρίς να βάζει τον άνθρωπο πάνω από τα κέρδη και λοιπά συμφέροντα.\nΤον τελευταίο καιρό παρατηρείται πολύ έντονα η νέα τάση της συμβολαιακής γεωργίας. Στο παρόν κομμάτι η επιθυμία εμπλοκής των τραπεζών στην αγροτική παραγωγή της Ελλάδος γίνεται μεγαλύτερη.\nΞέρετε τι μου θυμίζει η συμβολαιακή γεωργία μέσω τράπεζας; Το παραμύθι των φωτοβολταϊκών και της ηλιακής ενέργειας όπου κάποιοι θα έπαιρναν 55 λεπτά του ευρώ την κιλοβατώρα. Ξέρατε όμως ότι υπάρχει προοπτική να πέσει στα 8 με 10 λεπτά μέχρι το 2019; Ξέρατε ότι κάποια στιγμή θα σας επιβληθεί φορολογία; Μάλλον όχι.\nΈτσι εμπιστεύοντας την συμβολαιακή γεωργία αρχίζετε να στηρίζεστε σε τράπεζες και μονοπώλια, καθορίζοντας αυτοί τις τιμές των προϊόντων όπως και τις παραγόμενες ποσότητες. Τους αρέσει βλέπετε να παίζουν με τις τιμές, τους αρέσει να βάζουν στοιχήματα ανόδου και καθόδου των τιμών ανακαλύπτοντας νέα τραπεζικά προϊόντα. Σύμφωνα με τα σημερινά δεδομένα, η ενέργεια σύναψης συμβολαίου μεταξύ του παραγωγού και της τράπεζας μόνο προς το συμφέρον όλων δεν θα αποδειχθεί στο μέλλον. Γι αυτό τον λόγο από απαιτούμενη ρευστότητα που άρχισαν να προσφέρουν οι τράπεζες τώρα δίνουν την αναγκαία. Τι έπεται στη συνέχεια; Απλά να σου προσφέρουν έναν μισθό και χωρίς να το έχεις καταλάβει φίλε αγρότη το χωράφι σου θα γίνει δικό τους.\nΣε αυτό το σημείο γίνεσαι Μουζίκος. Ψάχνοντας στο διαδίκτυο θα διαπιστώσεις ότι Μουζίκοι αποκαλούνταν οι χαμηλότερες κοινωνικές τάξεις των Ρώσων αποτελούμενες κυρίως από χωρικούς από τον 17ο αιώνα ως και την Οκτωβριανή Επανάσταση. Οι μουζίκοι δεν είχαν δική τους ιδιοκτησία, αλλά εργάζονταν στα κτήματα των Ρώσων μεγαλογαιοκτημόνων εισπράττοντας ως αντάλλαγμα ένα μικρό αντίτιμο προερχόμενο από τα κέρδη της εκάστοτε σοδειάς.\nΚάνοντας μία σύντομη αναφορά στις πρόσφατες συνεργασίες συμβολαιακής γεωργίας και κτηνοτροφίας που προχώρησε ελληνική τράπεζα με την ΟΜΗΡΟΣ ΒΙΟΜΑΧΑΝΙΑ ΓΑΛΑΚΤΟΣ ΑΕΒΕ (παραγωγή γάλακτος), την ΒΙΟΜΗΧΑΝΙΑ ΓΑΛΑΚΤΟΣ ΝΙΚΖΑΣ Α.Ε. (παραγωγή γάλακτος) και την ΕΑΣ ΚΟΡΙΝΘΙΑΣ ΑΕΣ Α.Ε. (παραγωγή ελαιόλαδου), θα ήθελα να σημειώσω πως τα συμβαλλόμενα μέρη δεν αποτελούνται από αγρότες ή κτηνοτρόφους και την τράπεζα, αλλά από βιομηχανίες και τράπεζα. Οι συνεργασίες αυτές γενούν όμως και ερωτήματα όπως ποια θα είναι η τιμή πώλησης του προϊόντος από τις βιομηχανίες, ποια θα είναι η τιμή που θα αγοράζουν την πρώτη ύλη τους (όπως το γάλα και τις ελιές), που θα πηγαίνει το προϊόν που παράγεται (εσωτερικό ή εξωτερικό), ποια θα είναι η συνολική παραγόμενη ποσότητα και σε περίπτωση ζημιάς ξεχνάς τις κρατικές αποζημιώσεις;\nΌπως παρουσιάζεται στη (τραπεζική) συμβολαιακή γεωργία υπάρχουν οφέλη για το παραγωγό. Το σημαντικότερο όφελος όπως υποστηρίζει είναι ότι ο παραγωγός έχει στη διάθεσή του μετρητά στην κατάλληλη χρονική στιγμή και έτσι μπορεί να πετύχει τιμές χαμηλότερες. Θα πετύχει χαμηλότερη τιμή στα έξοδα κίνησής του (δηλαδή πετρέλαιο); Θα πετύχει καλύτερη τιμή στο αυξημένο ποσοστό κόστους αγροτικών εφοδίων της τάξης του 50%;\nΔεν γράφω αυτό το άρθρο κοιτώντας αριστερά, στη μέση ή δεξιά. Απλά θέλοντας να σε βάλω σε σκέψη όπως μπήκα κι εγώ ενώ δεν είμαι αγρότης. Θέλοντας να σου δώσω το έναυσμα να διαπραγματευτείς καλύτερα, να διαπραγματευτείτε καλύτερα, να μάθεις τι ισχύει με το συγκεκριμένο αντικείμενο και σε άλλες ευρωπαϊκές χώρες και γιατί όχι να δημιουργηθεί κάτι καλύτερο από το ήδη υπάρχων. Γνωρίζει δηλαδή ο τραπεζικός τομέας καλύτερα από σένα την δουλειά σου;\nΔεν νομίζω πως όσα νέα μέτρα θα παρθούν για τον αγροτικό τομέα θα είναι υπέρ. Ήδη αναμένεται φορολόγησή, ήδη αναμένεται ελαχιστοποίηση επιδοτούμενων προγραμμάτων, λιγότερες έως καθόλου αποζημιώσεις, σχεδιάζοντας ακόμα καλύτερα ο δρόμος να οδηγεί στις τράπεζες.\nΤο έχεις αντιληφθεί κατά κάποιον τρόπο.\nΦόρος και στον Ήλιο – Μένει ο αέρας μόνο\nΦΑΥ 11 Ιουνίου 2016 - 16:08\nΜΠΟΡΕΙ ΚΑΠΟΙΟΣ ΝΑ ΜΟΥ ΒΡΕΙ ΤΟ ΚΕΙΜΕΝΟ ΤΗΣ ΣΥΜΒΟΛΑΙΑΚΗΣ ΓΕΩΡΓΙΑΣ, ΟΠΩΣ ΥΠΟΓΡΑΦΕΤΑΙ ΣΤΗΝ ΤΡΑΠΕΖΑ. ΑΥΤΑ ΤΑ ΧΑΡΤΙΑ ΠΟΥ ΥΠΟΓΡΑΦΟΥΝ ΟΙ ΑΓΡΟΤΕΣ ΣΤΗΝ ΤΡΑΠΕΖΑ, ΓΙΑ ΝΑ ΤΑ ΔΙΑΒΑΣΟΥΜΕ ΜΟΝΟΙ ΜΑΣ ΜΕ ΤΗΝ ΗΣΥΧΙΑ ΜΑΣ;\nΑνώνυμος 11 Ιουνίου 2016 - 18:17\nΌταν πάρετε χαμπάρι τι σας περιμένει τα ξαναλέμε…όλα ειναι της φαντασίας μας σωστά;\nγυρίστε πλευρό τώρα.


ΡΕΝΤΙΝΑ - Θερινή Διαβίωση 1979. - Σύνδεσμος Αποφοίτων Σ.Σ.Α.Σ.\nΡΕΝΤΙΝΑ – Θερινή Διαβίωση 1979.\nΑ. ΛΑΓΚΩΝΑΣ (3ετης πάνω δεξια) με τους τότε πρωτοετείς , εξ αριστερών προς τα δεξιά, ΖΑΓΚΛΗ, ΤΣΑΛΤΑ, ΡΟΜΠΟ, και καθιστό τον νυν Υποναύαρχο (Ο) τον Δημήτρη τον ΜΠΑΛΟΠΟΥΛΟ.\nPrevious: Previous post: Στο θέατρο των Φιλίππων.\nNext: Next post: Με την ευκαιρία της επετείου της εισόδου της τάξης μου στη Στρατιωτική Ιατρική (ΣΣΑΣ)


Νέο Αμοιβαίο Κεφάλαιο διατηρήσιμης ανάπτυξης από την Τρ. Πειραιώς – ΕΠΕΝΔΥΤΗΣ\nΝέο Αμοιβαίο Κεφάλαιο διατηρήσιμης ανάπτυξης από την Τρ. Πειραιώς\nΟ Όμιλος της Τρ. Πειραιώς επενδύει στην βιώσιμη ανάπτυξη και καλεί τους αποταμιευτές – επενδυτές του private banking να κάνουν το ίδιο…\nΤο Piraeus Private Banking World Sustainability Balanced Fund, είναι το πρώτο Private Label Environmental Social and Good Governance (ESG) Fund το οποίο δημιουργήθηκε από το Piraeus Private Banking σε συνεργασία με την Πειραιώς Asset Management ΑΕΔΑΚ.\nΤο νέο αμοιβαίο κεφάλαιο επενδύει σε εταιρείες από όλο τον κόσμο, οι οποίες είναι έτοιμες να αντιμετωπίσουν τις προκλήσεις του μέλλοντος, υλοποιώντας ενέργειες, όπως η μείωση του κόστους ενέργειας και η διαχείριση περιβαλλοντικών κινδύνων.\nΑπευθύνεται σε πελάτες του Private Banking που επιθυμούν να συνδυάζουν τους οικονομικούς στόχους των επενδύσεών τους με την προσήλωση σε κοινωνικές και περιβαλλοντικές αξίες…\nΟι εταιρείες αυτές εφαρμόζουν τις αρχές βιωσιμότητας και κατά κανόνα έχουν υψηλότερες αξιολογήσεις πιστοληπτικής ικανότητας, χαμηλότερο κόστος κεφαλαίου, ισχυρότερα οικονομικά στοιχεία και εν δυνάμει μεγαλύτερη αποδοτικότητα κεφαλαίων. Επιλέγονται επειδή πληρούν συγκεκριμένα κριτήρια για το περιβάλλον, την κοινωνία και τη εταιρική διακυβέρνηση.\nΤα περιβαλλοντικά κριτήρια εξετάζουν, μεταξύ άλλων, πώς λειτουργεί μια εταιρεία αναφορικά με τη χρήση ενέργειας, τα απόβλητα, τη ρύπανση. Επίσης, αξιολογούν τους περιβαλλοντικούς κινδύνους που μπορούν να επηρεάσουν τα αποτελέσματα της εταιρείας και τον τρόπο διαχείρισης των κινδύνων αυτών.\nΤο νέο ESG Fund είναι μεικτό, με ευρύ φάσμα επενδύσεων σε μετοχές και ομόλογα των εταιρειών αυτών.\nThe post Νέο Αμοιβαίο Κεφάλαιο διατηρήσιμης ανάπτυξης από την Τρ. Πειραιώς appeared first on Banks.com.gr.\nNέες μεθόδους -έμμεσου- προσδιορισμού εισοδημάτων επιχειρήσεων εφαρμόζει η ΑΑΔΕ\nΟΤΕ: Νέο μη εκτελεστικό μέλος Δ.Σ. η Β. Κουφορίζου, μετά την παραίτηση του Ι. Φλώρου\nΕννιά χρόνια μνημόνια και μυαλό δε βάλαμε! – Καφενές η Βουλή\nΝέες τεχνικές ελέγχου για την αποκάλυψη κρυμμένων εισοδημάτων από τις…


«Jalebi»: Το νέο βιβλίο της σχεδιάστριας μόδας Priya Ahluwalia είναι ένας ύμνος στη διαφορετικότητα | mivida.gr\nΗ σχεδιάστρια μόδας σχεδιάζει αντρικές συλλογές με ανακυκλώσιμα υλικά\n«Jalebi»: Το νέο βιβλίο της σχεδιάστριας μόδας Priya Ahluwalia είναι ένας ύμνος στη διαφορετικότητα\nMIVIDA / FASHION / «Jalebi»: Το νέο βιβλίο της σχεδιάστριας μόδας Priya Ahluwalia είναι ένας ύμνος στη διαφορετικότητα\n«Jalebi»: Το βιβλίο της σχεδιάστριας παρουσιάστηκε στην Ψηφιακή Εβδομάδα Μόδας στο Λονδίνο και είναι ένας φόρος τιμής στην κοινότητα που εμπνέει το brand της.\n«Jalebi»: Η Priya Ahluwalia είναι σχεδιάστρια μόδας από το Λονδίνο με πατέρα από τη Νιγηρία και μητέρα από την Ινδία και ξέρει πολύ καλά τι σημαίνει να είσαι ένας νέος άνθρωπος με μικτή καταγωγή στη σύγχρονη Βρετανία.\nΚεντρικό σημείο στο βιβλίο καταλαμβάνει η συνοικία Southall, η μικρή Ινδία, ή μικρή Πουντζάμπ, όπως λέγεται η περιοχή του Λονδίνου, την οποία σχεδιάστρια μόδας επισκεπτόταν συχνά τα χρόνια προς την ενηλικίωσή της. Οι εικόνες του βιβλίου δείχνουν την καθημερινή ζωή των ανθρώπων που απαρτίζουν τη μεγαλύτερη κοινότητα Πουντζάμπι εκτός Ινδίας.\nΣτο βιβλίο της προβάλλει ένα άλλο αγαπημένο της θέμα, την οικογένειά της μέσα από παλιές οικογενειακές φωτογραφίες και αποσπάσματα από συζητήσεις με τη γιαγιά της για τις εμπειρίες των Ινδών στη Βρετανία. Προβάλλονται επίσης φωτογραφίες από διαδηλώσεις κατά του ρατσισμού που διοργανώθηκαν πριν από ένα χρόνο στο Λονδίνο.\n«Πρόσφατα δημοσίευσα μια φωτογραφία μου από το τεύχος Ιουλίου της βρετανικής Vogue στο Instagram και έγραψα ένα μίνι-δοκίμιο σχετικά με τη σημασία της εκπροσώπησης. Ήθελα να κάνω τους ανθρώπους να αισθάνονται πιο σίγουροι. Εάν δεν βλέπετε κάποιον που μοιάζει με εσάς στα μέσα μαζικής ενημέρωσης αυτό καταστρέφει την αυτοεκτίμησή σας» υπογράμμισε. Επιπλέον η σχεδιάστρια μόδας συνεργάστηκε με την Chameleon Visual για να δημιουργήσει μια έκθεση 3D και VR.


Κορωνοϊός-Βρετανία: Ανακοίνωσε τους περισσότερους νεκρούς από τις 12 Μαΐου - Νεκρό και ένα 10χρονο παιδί | ΤΟ ΠΟΝΤΙΚΙ\nΆλλοι 608 άνθρωποι έχασαν τη ζωή τους, χτυπημένοι από τον κορωνοϊό στη Βρετανία το τελευταίο 24ωρο (206 περισσότεροι από χθες), σύμφωνα με τις ανακοινώσεις των υγειονομικών αρχών της χώρας. Αυτός είναι ο μεγαλύτερος καθημερινός αριθμός νεκρών από τις 12 Μαΐου\nΟ συνολικός αριθμός νεκρών από την έναρξη της πανδημίας ανήλθε στους 55.838. Την ίδια στιγμή, πάντως, ξεχωριστά στοιχεία από στατιστικές εταιρείες στη Βρετανία δείχνουν πως οι νεκροί από Covid ξεπερνούν τους 71.000.\nΣε επίπεδο κρουσμάτων, προστέθηκαν άλλα 11.299, μειωμένα από τα χθεσινά 15.450, με το σύνολό τους να φτάνει στο 1.538.794, ενώ ανακοινώθηκαν και 1.506 νέες εισαγωγές ασθενών με Covid-19 στα νοσοκομεία της χώρας.\nΝεκρό και ένα 10χρονο παιδί με υποκείμενα νοσήματα\nΜε το δράμα να τους κυριεύει χαρακτηρίζουν τον γιο τους «γενναίο μαχητή». Πάντως, δεν είναι γνωστό πώς μολύνθηκε από τη νόσο Covid-19 ο 10χρονος.\n«Έχουμε μείνει τρεις πια. Ο πόνος είναι αβάσταχτος»... τα λόγια του πατέρα συγκλονίζουν.


Κατηγορείται και για άλλο θάνατο ο χειρούργος της 14χρονης! – INLIFE by INPAOK\nΑκόμα μία αποκάλυψη έρχεται στο φως της δημοσιότητας σχετικά με τον γιατρό που κατηγορείται για το θάνατο 14χρονου κοριτσιού στην Θεσσαλονίκη, κόρη ιερέα. «Μόλις διάβασα τη συνέντευξη του ιερέα που έχασε τη 14χρονη κόρη του μετά την τοποθέτηση γαστρικού δακτυλίου, συγκλονίστηκα.\nΓιατί και το δικό μου παιδί πέθανε με τον ίδιο ακριβώς τρόπο, μετά την ίδια επέμβαση, από τον ίδιο γιατρό».\n«Πάει άδικα ακόμα ένα παιδί»\nΕγκλημα 13 Οκτωβρίου 2018 0\nΣε εξέλιξη είναι αστυνομική επιχείρηση της Διεύθυνσης Εσωτερικών Υποθέσεων


Κώστας Εζόμο «Ο Απόλλωνας είναι ένα σύνολο που έχει όρεξη για δουλειά, οπότε δεν φοβόμαστε τίποτα ». – Sportfmpatras.gr\nΑΕ Λιμνοχωρίου: Φτιάχνει βοηθητικό γήπεδο και σε λίγες ημέρες ξεκινά η σπορά\nHome›ΑΠΟΛΛΩΝ ΠΑΤΡΑΣ›Κώστας Εζόμο «Ο Απόλλωνας είναι ένα σύνολο που έχει όρεξη για δουλειά, οπότε δεν φοβόμαστε τίποτα ».\nΚώστας Εζόμο «Ο Απόλλωνας είναι ένα σύνολο που έχει όρεξη για δουλειά, οπότε δεν φοβόμαστε τίποτα ».\nΟ Κώστας Εζόμο ήταν από τους κορυφαίους παίκτες του Απόλλωνα Πατρών στην νίκη επί του Οίακα Ναυπλίου και μιλώντας για το καλό ξεκίνημα της ομάδας τόνισε\n«Όλοι ξέρουμε την βαρύτητα του ονόματος του Απόλλωνα. Το καλό ξεκίνημα οφείλεται στην σκληρή δουλειά που κάναμε στην προετοιμασία, όμως όλοι καταλαβαίνουμε πως το καλό ξεκίνημα και αυτές οι δυο νίκες δεν φτάνουν για τίποτα αφού το πρωτάθλημα είναι πολύ μακρύ».\nΕρωτηθείς ο νεαρός παίκτης αν ο περσινός δεύτερος γύρος είναι οδηγός την φετινή χρονιά τόνισε «Στην ομάδα έμειναν 5 βασικά στελέχη από πέρυσι και οι προσθήκες που έγιναν προσθέτουν ποιότητα, εμπειρία αλλά και φρεσκάδα με τα πιο νέα παιδιά. Θέλουμε και μακάρι να συνεχίσουμε αυτό που καταφέραμε στον δεύτερο γύρο πέρυσι».\nΚαι ερωτηθείς αν ο Απόλλωνας δείχνει ότι φέτος έχει μεγάλες δυνατότητες και ποιος είναι ο στόχος τόνισε «Δεν μου αρέσει να μιλάω για δυνατότητες, αυτό που βλέπω είναι ένα σύνολο που έχει όρεξη για δουλειά, οπότε δεν φοβόμαστε τίποτα. Η νίκη στο Ναύπλιο είναι απλά μια νίκη εκτός έδρας απέναντι σε ένα δυνατό αντίπαλο. Ο στόχος της ομάδας είναι η γρήγορη παραμονή και από εκεί και πέρα πιστεύω ότι όλα είναι πιθανά. Τέλος θα ήθελα να καλέσω τον κόσμο του Απόλλωνα να είναι δίπλα μας σε αυτή την προσπάθεια και από την πλευρά μας θα δίνουμε το 100% σε κάθε παιχνίδι».\nΜάριος Καμηνιώτης. Πρωταγωνιστής με χατ τρίκ στην ...\nΚώστας Οικονόμου και Στέφανος – Θόδωρος Μπλίκας, ...\nΚατέρρευσε στο τέλος ο Παναθηναϊκός και ήττα από την Μπαρτσελόνα\nΠρομηθέας: Φιλικό την Τετάρτη με Ιωνικό Νίκαιας\nΤρεις αναμετρήσεις περιλαμβάνει το πρόγραμμα του Σαββάτου (27/2) για την 11η αγωνιστική της Super League 2. Το ματς Χανιά-Ιωνικός είναι αυτό που ξεχωρίζει καθώς στην ομάδα των Χανίων θα ντεμπουτάρει ...


Γιατί και ο Τσίπρας βλέπει τις ευρωεκλογές ως μητέρα των μαχών - DailyPost.gr\nΓιατί και ο Τσίπρας βλέπει τις ευρωεκλογές ως μητέρα των μαχών\nΈχει ιδιαίτερο ενδιαφέρον να παρακολουθείς τον Αλέξη Τσίπρα σε προεκλογική περίοδο. Αν μη τι άλλο, δεν μπορεί κανείς να μην παραδεχθεί, ότι ο άνθρωπος είναι καλός campaigner.\nΑυτό τον «θρέφει», του δίνει πολιτική ισχύ. Το έκανε καλά το 2012, το έκανε ακόμα καλύτερα το 2014 και το 2015 και το κάνει ακόμα αρκετά καλά.\nΠέρα, όμως, από την ικανότητα και τη ζέση του πρωθυπουργού να κάνει προεκλογικό αγώνα, πρέπει να παρατηρήσει κανείς το εξής: ο πρωθυπουργός, όσο προσεγγίζουμε την κάλπη της 26ηςΜαϊου και ο ΣΥΡΙΖΑ εξακολουθεί να υστερεί έναντι της ΝΔ, το κάνει όλο και πιο προσωπικό. Αντιπαρατίθεται αυτός με τον Κυριάκο Μητσοτάκη. Εξηγεί τι σημαίνει η ψήφος στον Μητσοτάκη, τον παρουσιάζει ως «μπροστινό» επιχειρηματιών, ως νεοφιλελεύθερο, ως ακροδεξιό, ως σύμμαχο του «ανθέλληνα» Βέμπερ και ούτω καθ’ εξής. Πολώνει, σε μια προσπάθεια να επανασυσπειρώσει κοινά με «αντιδεξιά» χαρακτηριστικά και μιλά, σαν να είναι ο ίδιος στην αντιπολίτευση και η ΝΔ να είναι κυβέρνηση του τόπου.\nΔεν υπάρχει αμφιβολία. Μπορεί να μην το λέει, αλλά και ο κ. Τσίπρας βλέπει τις επικείμενες ευρωεκλογές σαν «δημοψήφισμα». Πασχίζει, αποδομεί τον αντίπαλό του με πολύ σκληρούς χαρακτηρισμούς, τον παρουσιάζει περίπου ως «μπαμπούλα», μπας και κλείσει την ψαλίδα, είτε «κλαδεύοντας» το ποσοστό της ΝΔ, είτε ανεβάζοντας το ποσοστό του ΣΥΡΙΖΑ.\nΚαι τα δίνει όλα τώρα, γιατί ξέρει πολύ καλά ότι, αν η διαφορά στην ευρωκάλπη είναι σημαντική, τότε…gameover. Κανείς ποτέ, μέσα σε τόσο σύντομο χρονικό διάστημα από τη μια κάλπη στην άλλη, δεν θα έχει κάνει τέτοιο comeback, ενώ μια μεγάλη ήττα θα προξενεί εσωστρέφεια στον ΣΥΡΙΖΑ. Με άλλα λόγια, η «μητέρα των μαχών» είναι πολύ σύντομα για τον κ. Τσίπρα. Ή παίρνει μια παράταση ή τα χάνει όλα.


Η λογική του Θρύλου και η "αιώνια" παραμονή του Ντιρκ - 3pointmagazine\nΗ λογική του Θρύλου και η «αιώνια» παραμονή του Ντιρκ\nΟ Νας στους Λέικερς, ο Άλεν στο Μαϊάμι. Εβδομάδα από τις λίγες η προηγούμενη, με τους δύο γερόλυκους να υπογράφουν, εκτός συγκλονιστικού απροόπτου, το τελευταίο τους συμβόλαιο σε δύο ομάδες, οι οποίες φιλοδοξούν να παραμείνουν στα υψηλά πατώματα της λίγκας και γιατί όχι να αυξήσουν ακόμα περισσότερο τα δακτυλίδια τους.\nΟι επόμενες μέρες πάντως, δεν αναμένονται ανάλογα εκρηκτικές, αν και είναι πολύ πιθανή η επίτευξη κάποιων σημαντικών συμφωνιών. Εκτός των μεταγραφικών κρύβει κι άλλα ο μπάξες, τα οποία θα δούμε ένας προς ένα παρακάτω.\n*Στους Ντάλας Μάβερικς μέχρι το τέλος της καριέρας του, φαίνεται πως θέλει να παραμείνει ο Ντιρκ Νοβίτζκι. Ο Γερμανός περνάει καλά, δεν έχει κάποιο λόγο να αισθάνεται πως του λείπει κάτι, μιας και η ομάδα του κατέκτησε το πρωτάθλημα προ δύο χρόνων, άρα τα όποια απωθημένα πήγαν περίπατο ενώ το κίνητρο του, να την οδηγήσει εκ νέου στην κορυφή είναι υψηλότατο. Εδώ που τα λέμε, ποιος θα ρίσκαρε να χάσει το πόστο του Βασιλιά; Όταν γράφεις ιστορία με μία ομάδα, αυτόματα έχεις μία μοναδική ευκαιρία να βρεις μία θέση ανάμεσα στους θρύλους της και αυτό το δέλεαρ, δύσκολα μπορεί να αγνοηθεί…\n*Σας γράψαμε σε άλλο άρθρο πως ο Κόρτνεϊ Λι θα είναι από τις περιπτώσεις παικτών, που δύσκολα θα περάσουν απαρατήρητες. Σύμφωνα με τα όσα προκύπτουν μέχρι στιγμής, φαβορί για την απόκτηση του είναι οι Μπόστον Σέλτικς. Ο Ρίβερς τον θεωρεί μία ιδιαιτέρως αξιόπιστη λύση και είχε εισηγηθεί την απόκτηση του.\n*Προς Νέα Υόρκη μεριά κατευθύνεται ο Μάρκους Γκάμπι, κορυφαίος αμυντικός της χρονιάς 2006/7 και ακόμα σημαντικότατο εργαλείο στα χέρια του εκάστοτε προπονητή. Ο άσος των Ρόκετς θα δοθεί με την μορφή ανταλλαγής στους Νικς, κάτι που συμφέρει τόσο τον ίδιο όσο και την ομάδα του Χιούστον, καθώς οι Χιτ δεν δίνουν ούτε ικανοποιητικές απολαβές, αλλά ούτε και ικανοποιητικά ανταλλάγματα!\n*Στους Μπακς θα μείνει όπως όλα δείχνουν ο Ιλιασόβα, δίνοντας τέλος στα όποια μεταγραφικά σενάρια έχουν εμπλέξει το όνομα του. Ο Τούρκος φόργουορντ προέρχεται από σούπερ χρονιά και θέλει να παραμείνει σε υψηλό επίπεδο, χωρίς να προχωρήσει σε μία βιαστική επιλογή.\n*Αντιθέτως δύσκολα θα παραμείνει ο Τζέιμς Τζόνσον στους Ράπτορς, αν και έχει δύο χρόνια ακόμα συμβόλαιο, μάλλον θα χρησιμοποιηθεί ως ένα πειστικό αντάλλαγμα για την απόκτηση κάποιου ή κάποιων παικτών, που θα βοηθήσουν περισσότερο το Τορόντο. Το χαμηλό του κασέ δε, αποτελεί ένα καλό ατού.


Τι είναι τα Τέσσερα λεπτά;\nΝ.Κ.: Είναι ένα project, που δεν θα χαρακτήριζα καθαρά λογοτεχνικό, για τον λόγο πως ο καθένας μπορεί να γράψει μια ιστορία, αν η δική του απάντηση στην ερώτηση «Πόση ζωή χωρά μέσα σε τέσσερα λεπτά;» μετρά στιγμές και εικόνες, μνήμες και συναισθήματα κι όχι μόνο τους δείκτες στο ρολόι.\nΌλα αυτά βέβαια, υπακούουν σε κάποιους κανόνες και όποιος ενδιαφέρεται να συμμετέχει στα «Τέσσερα λεπτά», μπορεί να ενημερωθεί εδώ.\nΠως προέκυψε η ιδέα; Πως γεννήθηκε το σχέδιο;\nΝ.Κ.: Κάθε project γεννιέται από μια πρόκληση, με σκοπό να αποτελέσει από μόνο του μια καινούρια. Η δική μου προήρθε από την ταινία Vier minuten του Chris Kraus, στην οποία η τελευταία ευκαιρία της ηρωίδας για να αλλάξει τη ζωή της, συνοψίζεται στον ελάχιστο χρόνο των τεσσάρων λεπτών. Είναι όντως ελάχιστος o χρόνος που έχουμε όμως; Σήμερα η επιστημονική κοινότητα, συμφωνεί ότι ο χρόνος είναι σχετικός, οπότε με αυτό το σκεπτικό ίσως τα «Τέσσερα λεπτά» είναι ικανά για να αλλάξουν τη ροή μιας ζωής. Σκέψου, αν είχες μόνο τέσσερα λεπτά για να αγαπήσεις. Να ζήσεις. Να ερωτευτείς. Να κυνηγήσεις τα όνειρα σου, ή να κρυφτείς από τους εφιάλτες σου. Τέσσερα λεπτά από τη ζωή είναι τέσσερα λεπτά ζωής και οι ιστορίες των συμμετεχόντων έως τώρα, αποδεικνύουν ακριβώς αυτό.\nΤι θα γίνει με τη συλλογή των διηγημάτων;\nΝ.Κ.: Το επόμενο βήμα του project είναι η έκδοση του σε έντυπο βιβλίο από τις Εκδόσεις Μολύβι. Οι συμμετοχές που συγκεντρώνονται, αξιολογούνται από το τμήμα επιμέλειας του εκδοτικού οίκου και οι καλύτερες από αυτές, θα στοιχειοθετήσουν την έντυπη έκδοση ενός συλλογικού έργου, που θα φέρει τον τίτλο του project «Τέσσερα λεπτά».\nΠου διαφέρει το project αυτό σε σχέση με παρόμοιες προσπάθειες;\nΝ.Κ.: Έχουμε συνηθίσει έως τώρα στα διάφορα λογοτεχνικά projects, να βλέπουμε τα ίδια ονόματα και να διαβάζουμε ιστορίες γραμμένες αποκλειστικά από συγγραφείς και λογοτέχνες. Στα «Τέσσερα λεπτά» αυτό δεν ισχύει. Υπάρχουν συμμετοχές ανθρώπων που ποτέ τους δεν ασχολήθηκαν με το γράψιμο, είτε επαγγελματικά είτε ερασιτεχνικά, που τους άγγιξε η ιδέα του project και κατέθεσαν με μοναδικό τρόπο τις σκέψεις και τα συναισθήματα τους. Ιστορίες άξιες να διαβαστούν, ικανές να αφηγηθούν με την μαεστρία ενός φτασμένου συγγραφέα, τα δικά τους «Τέσσερα λεπτά». Αυτή η λεπτομέρεια είναι που διαφοροποιεί το project, το γεγονός πως έχει τη δυναμική να αφυπνίζει τον εν δυνάμει συγγραφέα που κοιμάται μέσα μας.\nΝ.Κ.: Την έκδοση μιας συλλογής διηγημάτων και αμέσως μετά, αφού θα έχει συγκεντρωθεί το κατάλληλο υλικό, την έκδοση του project σε έντυπη μορφή. Οι ιδέες μου βέβαια, συνήθως με ξεβράζουν μακριά από κει που ξεκίνησα και μεταξύ βιβλίων, blogs και projects, ίσως επιλέξω να τα κάνω όλα, αρκεί να έχω τον απαιτούμενο χρόνο να τα κάνω σωστά. Άλλωστε, όπως έχει πει ο Gustave Flaubert «Η λέξη δεν λείπει ποτέ όταν κατέχεις τη ιδέα» συνεπώς, θα ακολουθήσω ότι γεννά το μυαλό μου κι όπου με βγάλει.\nΗ πρώτη παρουσίαση του βιβλίου 4 λεπτά θα πραγματοποιηθεί την Κυριακή 10 Απριλίου 2016 στις 19:00 στο Cafe Θέα/tro, Βασιλέως Γεωργίου 2Α στη Θεσσαλονίκη.\nΟι 32 συγγραφείς μέσω του διαδικτυακού project της Νατάσσας Καραμανλή αποπειράθηκαν να απαντήσουν στο ερώτημα: Πόση ζωή χωρά μέσα σε 4 λεπτά; Κάθε ιστορία είναι μια προσωπική αποτύπωση του εκάστοτε συγγραφέα ο οποίος έχει τέσσερα λεπτά για να θυμηθεί, να ερωτευτεί, να ζήσει, να κλάψει, να γελάσει... να μας αγγίξει.\nΤο συλλογικό έργο παρουσιάζει ο Θεόφιλος Γιαννόπουλος. Διαβάζουν οι: Μυλόπουλος Νίκος και Δικμάνης Δημήτρης. Μιλάει ο εκδότης Μάνος Αμπατζής και ο Ηλίας Ιορδανίδης.\nΤο βιβλίο θα κυκλοφορήσει από τις Εκδόσεις Μολύβι την ίδια μέρα.\nΗ έλευση της κρίσης απελευθέρωσε το απωθημένο της κι έτσι το γράψιμο συνεχίστηκε, στα φανερά αυτή τη φορά, στο προσωπικό της μπλογκ.


Δάκρυσε κι ο Θεός του Ελληνικού μπάσκετ! (foto) – AmaliadaNews.gr\nΔάκρυσε κι ο Θεός του Ελληνικού μπάσκετ! (foto)\n8 Μαΐου 2013 • 0 Comments\nΜε μια εκδήλωση που θα μείνει στην ιστορία ο Άρης τίμησε τον τεράστιο Νίκο Γκάλη. Όλοι ήταν εκεί, στο μεγάλο ραντεβού για αυτό τον τεράστιο μπασκετμπολίστα.\nΆπαντες εκεί για να τον ευχαριστήσουν και να τον τιμήσουν. Πλέον το Αλεξάνδρειο θα λέγεται Nick Galis Hall, η φανέλα με το Νο6 θα υπάρχει στην οροφή του\nγηπέδου και όσοι πατάνε το παρκέ θα καταλαβαίνουν από το πρώτο κιόλας δευτερόλεπτο πως μπήκαν στο… σπίτι του γκάνκστερ.\nΟ κόσμος γέμισε από νωρίς τις εξέδρες, υπήρχαν εκατοντάδες άνθρωποι που έμειναν όρθιοι για περισσότερες από τρεις ώρες ώστε να τον τιμήσουν και όταν έκανε την πρώτη του εμφάνιση κόντεψε να… πέσει το γήπεδο. Την ώρα της εκδήλωσης όσοι ασχολούνται με το μπάσκετ, από κάθε πόστο, μέσω των social media του έλεγαν το δικό τους «ευχαριστώ», οι τωρινοί παίκτες του Άρη φορούσαν φανέλα που έγραφε «σ’ευχαριστούμε» και οι πρώην αντίπαλοι και συμπαίκτες του «Νικ» ζούσαν την κάθε στιγμή και την κατέγραφαν σε κινητά, τάμπλετ, φωτογραφικές μηχανές και κάμερες.\nΘυμηθείτε μερικές από τις δηλώσεις που έγιναν κατά τη διάρκεια της εκδήλωσης:\nΓιάννης Ιωαννίδης: «Εδώ φάγαμε τα καλύτερα χρόνια της ζωής μας. Γνωρίσαμε μεγάλες στιγμές. Αυτά τα παιδιά που πέρασαν προηγουμένως, αυτοί έφεραν τον Γκάλη. Ήρθε στον Άρη και δόξασε τον Άρη και δοξάστηκε. Αργήσαμε να τον τιμήσουμε, αλλά αυτό θα το κάνουμε σήμερα».\nΛάζαρος Λέσιτς: «Eίμαι πολύ χαρούμενος που είμαι εδώ. Ήρθα σε μια μεγάλη ομάδα εδώ και γέρασα εδώ. Φάγαμε γλυκό ψωμάκι λόγω του Γκάλη».\nΣτηβ Γιατζόγλου: «Είναι μέρα που πρέπει να γελάμε! Σήμερα τιμάμε τον δικό μας Μάικλ Τζόρνταν! Ήρθε η ώρα να του πούμε ένα μεγάλο «ευχαριστώ». Για τις ωραίες στιγμές και γιατί ένας μεγάλος σύλλογο σαν τον Άρη σε μια εποχή που έχει προβλήματα κάνει αυτή την εκδήλωση. Όλος αυτός ο κόσμος που βρίσκεται εδώ, είναι η δύναμη του Άρη».\n«Ποτέ, ποτέ, ποτέ, ποτέ», ακούστηκε κατά την είσοδο του Μπάνε Πρέλεβιτς, αλλά στην συνέχεια πήρε ένα ζεστό χειροκρότημα: «Ευχαριστώ για την πρόσκληση, δεν χρειάστηκε να σκεφτώ για να τη δεχτώ!»\nΠαναγιώτης Φασούλας: «Είμαι σε ένα γήπεδο που έχουμε περάσει έντονες στιγμές. Χαράς και λύπης. Χαίρομαι για την κάθε στιγμή ξεχωριστά. Εύχομαι στους φίλους του Άρη να ζήσουν ξανά τέτοιες στιγμές. Ευχαριστώ τον Άρη και τους φίλους του για την τιμή που κάνουν στον μεγαλύτερο σκόρερ όλων των εποχών».\nΑργύρης Καμπούρης: «Θέλω να πω ένα τεράστιο ευχαριστώ. Ο Νίκος βοήθησε την Ελλάδα και το ελληνικό μπάσκετ να φτάσει εκεί που έφτασε»\nΓιώργος Σιγάλας: «Είχα την τύχη από μικρή ηλικία να βρεθώ αντιμέτωπος με τον Νίκο Γκάλη. Είχα την τύχη να μου υπογράψει μια φανέλα μου πριν από μερικούς μήνες, όχι για τους γιους μου, για μένα! Είμαι περήφανος που είμαι μέλος αυτής της παρέας, που ήρθε εδώ για να τον τιμήσει».\nΤζόρντι Βιγιακάμπα: «Για μένα είναι μεγάλη τιμή που είμαι εδώ, ο Νίκος Γκάλης για μένα είναι ένας θρύλος! Σας ευχαριστώ που είμαι εδώ!»\nΟ Όντι Νόρις που έχει ονομάσει ένα από τα παιδιά του Νίκο, ανέφερε: «Πάντα είχα μεγάλη εκτίμηση στον Νίκο Γκάλη για τα πράγματα που έχει καταφέρει. Του το είπα κιόλας, ότι ονόμασα τον γιο μου Νικ χάρις σε εκείνον!»\n«Είμαι έτοιμος να παίξω μπροστά σε αυτόν τον υπέροχο κόσμο. Άλλαξε το ευρωπαϊκό και το ελληνικό μπάσκετ. Είναι τιμή μου που έπαιξα μαζί του. Είναι ο κορυφαίος όλων των εποχών», δήλωσε ο Βολκόφ.\n← Δημόσιο: Χωρίς αξιολόγηση 2.000 απολύσεις έως τον Ιούνιο\nΑνακαλύφθηκε ομαδικός τάφος Ε/Κ στρατιωτών από το 1974 →


ΒΟΡΕΑΣmagazin: Από το Μακροχώρι της Πόλης η φεμινίστρια Αθηνά Γιαννιού-Γαϊτάνου\nΑπό το Μακροχώρι της Πόλης η φεμινίστρια Αθηνά Γιαννιού-Γαϊτάνου\nΑΘΗΝΑ ΓΙΑΝΝΙΟΥ-ΓΑΪΤΑΝΟΥ (1880-1952)\nΓεννήθηκε στο Μακροχώρι της Πόλης. Τελείωσε το Ζάππειο παρθεναγωγείο. Στην αρχή εξάσκησε το διδασκαλικό επάγγελμα. Ταυτόχρονα ανέπτυξε κοινωνική και φεμινιστική δραστηριότητα. Συντάκτρια του φιλολογικού περιοδικού Νέον Πνεύμα (1909-1911), διοργάνωνε διαλέξεις, συνεργαζόταν με την Αδελφότητα Κυριών και τη Νυκτερινή Σχολή Αγραμμάτων.\nΤο 1911 ήρθε στην Αθήνα και γράφτηκε στη Φιλοσοφική Σχολή. Συνδέθηκε με τη Σ. Αλιμπέρτη, την Ε. Σβορώνου Ελληνίδων και του Συνδέσμου για τα Δικαιώματα της Γυναίκας.\nΜετά το γάμο της με το σοσιαλιστική δημοσιογράφο Νικ. Γιαννιό εργάστηκε στην πρώτη σοσιαλιστική κίνηση για την ίδρυση του Σοσιαλιστικού Κόμματος Ελλάδας, που αναγνωρίστηκε το 1923 από την Β΄ Εργατική Διεθνή.\nΠαράλληλα ήταν μέλος του Διεθνούς Συνδέσμου Γυναικών, τον οποίον αντιπροσώπευε σε διεθνή συνέδρια και συνδιασκέψεις –το 1920 στη Μασσαλία, το 1928 στις Βρυξέλλες και το 1931 στη Βιέννη.\nΠρωτοστάτησε στην ίδρυση του «Σπιτιού του κοριτσιού», που είχε σκοπό την περίθαλψη και εξασφάλιση μέσω για να σπουδάσουν προσφυγοπούλες. Το «Σπίτι του κοριτσιού» είχε οικοτροφείο και εργαστήριο κεντημάτων, με διευθύντρια την Αγγελική Χατζημιχάλη, που αργότερα το μετέτρεψε σε επαγγελματική σχολή. Η Α. Γιαννιού ίδρυσε τον Σοσιαλιστικό Όμιλο Γυναικών, το 1919, που αποτελούσε τμήμα του Σοσιαλιστικού Κόμματος Ελλάδας.\nΤο Μάρτη του 1928 οργάνωσε με τις Αγνή Ρουσοπούλου, Δώρα Μοάτσου, Αύρα Θεοδωροπούλου, Μαρία Σβώλου, Μ. Μπότση, Δώρα Παπακωνσταντίνου, Δέσποινα Πασαλάρη κ.ά. μια πρώτη συγκέντρωση γυναικών για τη διεκδίκηση γυναικείας ψήφου. Ακολούθησαν και άλλες κινητοποιήσεις, που είχαν σαν αποτέλεσμα την ψήφιση του νόμου «περί παροχής εις τας γυναίκας του δικαιώματος ψήφου κατά τας δημοτικάς εκλογάς (Φ.Ε.Κ.40, 5..1930, τεύχος Α΄).\nΗ Α. Γιαννιού ασχολήθηκε και με το γράψιμο. Έγραψε: «Η καταγωγή του ανθρώπου» (1912), «Από την Ανατολική Θράκη» (1940), «Τα φιλολογικά σαλόνια της Πόλης» (1948), «Γυναίκα και πολιτική» (1923), «Το πνευματικό Μακροχώρι του καιρού μας» (1951) κ.ά. Δημοσίευσε πολλά άρθρα στην Ελληνίδα, στη Νέα Εστία, στα Θρακικά, στα Σοσιαλιστικά φύλλα, στη Σοσιαλιστική Ζωή και αλλού, άλλοτε με το όνομά της κι άλλοτε με το ψευδώνυμο Σίβυλλα.\nΑγωνίστηκε για την κοινωνική και πνευματική εξύψωση της Ελληνίδας, για την επικράτηση των σοσιαλιστικών ιδεών και του δημοτικισμού, για την προστασία της μητέρας και του παιδιού και για την καθιέρωση της Πρώτης Δημοκρατίας, το 1926. πέθανε το Φεβρουάριο του 1952 (Αρχείον Θράκης, 1953, σελ. 408).\nΑναρτήθηκε από ΒΟΡΕΑΣmagazin στις 4:30 π.μ.


O Vin Diesel σε κινηματογραφική εκδοχή του «Rock 'Em Sock' Em Game» | clickatlife\nΗ Mattel, η δημοφιλής εταιρεία παιχνιδιών, σκοπεύει να φέρει ένα ακόμη παιδικό παιχνίδι στη μεγάλη οθόνη.\nΤο τμήμα ταινιών της εταιρείας ανακοίνωσε τα σχέδιά της για την δημιουργία του Rock 'Em Sock' Em, του επιτραπέζιου παιχνιδιού με ρομπότ μάχης, σε Llive action ταινία με πρωταγωνιστή τον Vin Diesel.\n«Το να παίζεις το κλασικό παιχνίδι Rock 'Em Sock' Em, με την Mattel ως συνεργάτη μου, και να το κάνεις παγκόσμια επιτυχία με τη δημιουργία ενός franchise, είναι κάτι πραγματικά συναρπαστικό», δήλωσε ο Diesel, του οποίου η παραγωγή One Race Films εργάζεται στο έργο με την Universal Pictures.\nΗ Mattel έχει αρκετές προσαρμογές ταινιών, μερικές πιο περίεργες από άλλες. Ο αναπτυσσόμενος κατάλογος των ταινιών που βρίσκονται σε εξέλιξη περιλαμβάνει το «Wishbone», που βασίζεται στην τηλεοπτική εκπομπή της δεκαετίας του '90 σχετικά με το Jack Russell terrier. Η «Barbie» με πρωταγωνήστρια τη Margot Robbie και στη συγγραφή τους Greta Gerwig και Noah Baumbach και το «Uno», μια κωμωδία με επίκεντρο το γνωστό επιτραπέζιο με επικεφαλή τον ράπερ Lil Yachty. Η εταιρεία ετοιμάζει επίσης μια Live action ταινία με τίτλο «Barney» με τον Daniel Kaluuya, έναν χαρακτήρα που ο υποψήφιος για Όσκαρ ηθοποιός χαρακτήρισε ως «παρεξηγημένο».\nΟ Ryan Engle, ο οποίος έγραψε το «Rampage» με πρωταγωνιστή τον Dwayne Johnson και το «The Commuter» του Liam Neeson, έχει αναλάβει το σενάριο του «Rock 'Em Sock' Em». Η ιστορία ακολουθεί έναν πατέρα (Diesel) και έναν γιο που σχηματίζουν έναν απίθανο δεσμό με μια προηγμένη πολεμική μηχανή. Ο ηθοποιός που θα υποδυθεί τον γιό του χαρακτήρα του Diesel δεν έχει ακόμη δημοσιευτεί.


KANAPITSA MARE HOTEL & SPA - Καναπίτσα, Ελλάδα\nKanapitsa Mare Hotel & Spa Καναπίτσα\nKanapitsa Mare Hotel & Spa Kanapitsa (Skiathos) Kanapitsa Mare Hotel & Spa Kanapitsa (Skiathos) Kanapitsa Mare Hotel & Spa Kanapitsa (Skiathos) Kanapitsa Mare Hotel & Spa Kanapitsa (Skiathos) Kanapitsa Mare Hotel & Spa Kanapitsa (Skiathos) Kanapitsa Mare Hotel & Spa Kanapitsa (Skiathos) Português Svenska Dansk Čeština Magyar Kanapitsa Mare Hotel & Spa Kanapitsa (Skiathos) Kanapitsa Mare Hotel & Spa Καναπίτσα 日本語 简体中文 한국어 Kanapitsa Mare Hotel & Spa Канапитса עברית Türkçe عربي\nΤο ντελούξ Kanapitsa Mare Hotel & Spa βρίσκεται σε κοντινή απόσταση με τα πόδια από παραλία. Χτισμένο στο 6-όροφο κτίριο, το ξενοδοχείο άνοιξε το 1987 και ανακαινίστηκε το 2007.\nΤο κέντρο της πόλης βρίσκεται 20 λεπτά οδικώς από το κατάλυμα. Θα σας πάρει 10 λεπτά να φτάσετε από το ξενοδοχείο στη Σκιάθο οδικώς.\nΤο Σπίτι του Παπαδιαμάντη βρίσκεται 3.8 χλμ από το ξενοδοχείο και Παραλία Διαμάντι είναι περίπου 3.8 χλμ μακριά.\nΤο ξενοδοχείο προσφέρει 53 μοντέρνα δωμάτια με ανέσεις όπως θέρμανση, θυρίδα ασφαλείας, δωρεάν Wi-Fi, στερεοφωνικό σύστημα και μίνι ψυγείο. Το ξενοδοχείο έχει εκθαμβωτική θέα σε κόλπο. Επίσης διατίθενται ιδιωτικά μπάνια εξοπλισμένα με σεσουάρ, μπανιέρα σπα και πετσετέ μπουρνούζια.\nΤο Kanapitsa Mare Hotel & Spa βρίσκεται 10-λεπτά οδικώς από το αεροδρόμιο Skiathos.\nΤο ξενοδοχείο προσφέρει ιατρικές υπηρεσίες, 24ωρη ρεσεψιόν και διαθέσιμο γιατρό καθώς και αποθήκευση αποσκευών, δωρεάν στάθμευση και κομμωτήριο.\nΟι παροχές σπα περιλαμβάνουν κέντρο ευεξίας, health club και σάουνα. Ατμόλουτρα, μασάζ ρεφλεξολογίας και τουρκικά λουτρά είναι επίσης διαθέσιμα. Στο ξενοδοχείο έχει κανό, κατάδυση με αναπνευστήρα και θαλάσσιο σκι.\nKanapitsa Mare Hotel & Spa Skiathos Island, Ελλάδα


Ποιος είναι ο κύριος λόγος που σαμποτάρουμε την επιτυχία μας | "Ενδείξεις-Αποδείξεις"\nΜάλλον θα γνωρίζετε ότι αν πραγματικά βάλουμε κάτι σκοπό, μπορούμε να αποκτήσουμε τη δουλειά των ονείρων μας ή ένα εισόδημα που θα επέτρ...\nΜάλλον θα γνωρίζετε ότι αν πραγματικά βάλουμε κάτι σκοπό, μπορούμε να αποκτήσουμε τη δουλειά των ονείρων μας ή ένα εισόδημα που θα επέτρεπε σε εμάς και την οικογένειά μας να ζούμε άνετα.\nΊσως επίσης να γνωρίζετε ήδη πως αν το θέλετε πραγματικά και το κυνηγήσετε, θα μπορούσατε να έχετε τη δική σας μικρή ή μεγάλη επιχείρηση, ή να μετατρέψετε την τέχνη σας σε εργασία. Αλλά είχατε ποτέ σκεφτεί ότι θα μπορούσατε να χρησιμοποιήσετε τη δύναμη της θέλησης για να γίνετε ψυχικά σταθεροί;\nΣας είχε ποτέ περάσει από το νου ότι η μεγαλύτερή σας φιλοδοξία θα μπορούσε να γίνει η καθημερινότητά σας και να σας χαρίζει ευτυχία κάθε μέρα που περνά; Και ότι μία από τις μεγαλύτερες φιλοδοξίες σας θα μπορούσε να είναι το να εκπαιδεύσετε τον εαυτό σας να λαχταρά υγιεινές συνήθειες που έτσι θα σας βοηθούσαν να διατηρήσετε την υγεία σας;\nΜάλλον όχι, επειδή ο τρόπος με τον οποίο διδασκόμαστε την επιτυχία είναι τόσο περιοριστικός και στενόμυαλος. Και αυτός είναι και ένας βασικός λόγος για τον οποίο οι άνθρωποι δεν κυνηγούν τα πραγματικά θέλω τους και αυτο-σαμποτάρονται.\nΟι λόγοι δεν είναι πάντα ότι είναι τεμπέληδες, αδύναμοι, αναβλητικοί, αντιδραστικοί ή όχι τόσο έξυπνοι. Είναι απλά ότι δεν θέλουν αυτό το είδος επιτυχίας που η κοινωνία τους έχει διδάξει ότι «πρέπει» να πετύχουν.\nΗ πραγματικότητα είναι ότι πολύ συχνά, οι άνθρωποι σαμποτάρουμε την ίδια μας την επιτυχία ως ένα μέσο διατήρησης της αξιοπρέπειάς μας. Εμποδίζουμε ασυνείδητα τον εαυτό μας από το να κάνουμε αυτό που εκείνοι θέλουν, επειδή δεν το θέλουμε πραγματικά με τον τρόπο που εκείνοι θέλουν. Αυτό είναι το εκπληκτικό με τους ανθρώπους: οι πράξεις τους μιλούν για τον εαυτό τους.\nΟι λέξεις και οι σκέψεις αποτελούν συχνά προβολές των βαθύτερων επιθυμιών. Γι’ αυτό λοιπόν ορισμένες φορές, το γεγονός ότι σαμποτάρουμε την επιτυχία μας δεν έχει καθόλου να κάνει με έλλειψη αυτοπεποίθησης. Κανείς δεν σαμποτάρει την επιτυχία του κατά λάθος.\n"Ενδείξεις-Αποδείξεις": Ποιος είναι ο κύριος λόγος που σαμποτάρουμε την επιτυχία μας


Χρ. Γιαννούλης: Το παιδικό όνειρο της ΝΔ ήταν μετά την Ολυμπιακή να παραχωρηθεί και η ΔΕΗ σε ιδιώτες\nΔευτέρα, 02 Σεπτεμβρίου 2019 19:49\n“Το προσφυγικό δεν είναι ένα ελληνικό θέμα” τόνισε ο Χρήστος Γιαννούλης, βουλευτής Α’ Θεσσαλονίκης του ΣΥΡΙΖΑ, σε συνέντευξή του σήμερα το πρωί στην τηλεόραση του OPEN. “Είναι ένα θέμα που λύνεται μόνο με την αλληλεγγύη της Ευρώπης, και σε αυτή την κατεύθυνση κινήθηκε η κυβέρνηση του ΣΥΡΙΖΑ.”\nΧαρακτήρισε τραγικό το “λάθος της ΝΔ που νομιμοποίησε την Τουρκία ως επίσημο συνομιλητή σε διμερές επίπεδο για το θέμα των ροών, καλώντας τον Τούρκο πρέσβη στο ΥΠΕΞ. Αυτό που θα έπρεπε να κάνουν, και αυτό που λέει ο ΣΥΡΙΖΑ, είναι ο διάλογος να γίνεται μεταξύ Ευρώπης και Τουρκίας.”\nΥποστήριξε επιπλέον ότι “η υποστελέχωση των υπηρεσιών και η διαδικασία έκδοσης ασύλου ή μεταφοράς προσφύγων σε άλλες χώρες και πάλι δεν είναι μόνο ελληνικό ζήτημα. Η αλλαγή της διαδικασίας χορήγησης ασύλου που προτείνει η ΝΔ θα δημιουργήσει ένα δικαστικό χάος, καθώς θα πολλαπλασιαστεί το ήδη αυξημένο ζήτημα των χρόνων στα δικαστήρια.”\n“Η προώθηση από τα νησιά προς την ενδοχώρα σταμάτησε γιατί κυριάρχησαν οι αντιδράσεις ανθρώπων της αυτοδιοίκησης, κυρίως από το χώρο της ΝΔ” δήλωσε ο Χρ. Γιαννούλης, για να συνεχίσει λέγοντας ότι “το να φύγουν 1000 άνθρωποι από τη Μόρια και να πάνε σε ξενοδοχεία, όπως αυτά που χρησιμοποιούνται ήδη γι’ αυτό το σκοπό στα Γρεβενά και την Κοζάνη, θα ήταν ένα σημαντικό σημείο αποφόρτισης. Σταματάει όμως, γιατί προέχει το πολιτικό και το μικροκομματικό συμφέρον.”\nΟ Χρ. Γιαννούλης υποστήριξε πως “η ΝΔ, θεωρώντας το αποτέλεσμα των εκλογών της 7ης Ιουλίου μια πάλλευκη επιταγή υπογεγραμμένη από το σύνολο των Ελλήνων πολιτών, προσπαθεί να χτίσει το αφήγημα “ξεπουλήστε τα πάντα, παραδώστε τα στους ιδιώτες”. Από εργολάβους καθαριότητας έναντι των εργαζομένων έως τη ΔΕΗ. Το παιδικό όνειρο της ΝΔ ήταν, μετά την Ολυμπιακή, να παραχωρηθεί και η ΔΕΗ σε ιδιώτες.”\nΓια το θέμα της ΔΕΗ τόνισε ότι δε θα ακολουθήσει τη ρητορική “στα όρια του κιτρινισμού, που λέει “ας πληρώσει και η ΝΔ τις 600.000 ευρώ που χρωστάει στη ΔΕΗ”. Υπάρχουν όμως 200 εκατομμύρια ευρώ που οφείλει το ελληνικό δημόσιο στη ΔΕΗ και υπάρχει η δημοσιονομική δυνατότητα να δοθούν για να ξεκινήσει ένα σχέδιο εξυγίανσης ή βελτίωσης των συνθηκών. Αντί αυτού όμως πλάθουμε το μύθο της καταστροφής για να πουλήσουμε πιο εύκολα. Και αυτό φοβάμαι ότι θα επιβεβαιώσει ο Κ. Μητσοτάκης στη ΔΕΘ.”\nΑναφορικά με την επίσκεψη του πρωθυπουργού στη ΔΕΘ το ερχόμενο σαββατοκύριακο ευχήθηκε “να μη γίνει η Θεσσαλονίκη το Σάββατο πεδίο άσκησης υπέρμετρης αστυνομικής βίας, όπως τα Εξάρχεια τις τελευταίες μέρες. Οι κάτοικοι των Εξαρχείων μας μεταφέρουν ότι τις τελευταίες μέρες πέφτει βλακωδώς υπερβολικό ξύλο χωρίς λόγο αλλά και χωρίς αποτέλεσμα.”\nΣχετικά τέλος με την παραχώρηση στρατοπέδων στους πολίτες ο Χρ. Γιαννούλης τόνισε ότι “αν πιστεύει ο κ. Μητσοτάκης ότι καταργώντας τις παραχωρήσεις δημοσίων χώρων, των στρατοπέδων που με τόσο κόπο η προηγούμενη κυβέρνηση παρέδωσε στους πολίτες και τώρα θέλουν να τα κάνουν εμπορικά κέντρα μέσω ΣΔΙΤ, βοηθάει στην αντιμετώπιση της κλιματικής αλλαγής, ας έρθει να το δούμε στη Θεσσαλονίκη.”


Ξύλινο Κομοδίνο με 2 Συρτάρια 40 x 50 x 70 cm HOMCOM 831-158\nΞύλινο Κομοδίνο με 2 Συρτάρια 40 x 50...\nΤο κομοδίνο από την εταιρεία HOMCOM θα σας προσφέρει αρκετό αποθηκευτικό χώρο για τα προσωπικά σας αντικείμενα. Έχει κομψό σχεδιασμό και ταιριάζει σε οποιοδήποτε δωμάτιο του σπιτιού σας. Είναι κατασκευασμένο από υψηλής ποιότητας MDF, για μακροχρόνια χρήση και εύκολο καθαρισμό. Διαθέτει 2 ευρύχωρα συρτάρια, μεγάλη άνω επιφάνεια για την τοποθέτηση διακοσμητικών και ανυψωμένα, αντιολισθητικά πόδια από ανθεκτικό ξύλο που το καθιστούν πιο σταθερό.\nΑντιολισθητικά πόδια από ξύλο\n2 ευρύχωρα συρτάρια με λαβή\nΜεγάλη επάνω επιφάνεια\nΔίχρωμο (καφέ - λευκό)\nΔιαστάσεις: 40 x 50 x 70 cm


Reviews Super Mario 3D World\nSuper Mario 3D World Hot\nΤο πρώτο video game...παγκόσμιας κλάσης για το Wii U!\n30 χρόνια μετά την εμφάνιση του Mario Bros. η Nintendo έχει δύο χαρές και μία λύπη για φέτος. Η χαρά της είναι το λανσάρισμα του New Super Luigi U που γιορτάζει ισάριθμα χρόνια απ' την πρώτη εμφάνιση του Luigi (θυμίζουμε ξανά ότι ο Mario είχε εμφανιστεί στο Donkey Kong το 1980) και το Super Mario 3D World που αποτελεί τον πολυαναμενόμενο τίτλο του Wii U. Το πρώτο 3D Mario. Τον τίτλο που όλοι οι κάτοχοι της κονσόλας περιμένατε απ' την πρώτη στιγμή. Η λύπη είναι φυσικά ο θάνατος του ηθοποιού Danny Wells, που υποδυόταν τον Luigi στην ομώνυμη παιδική τηλεοπτική σειρά, κάτι που -σε συνδυασμό μετα γενέθλια του Luigi- αποτελεί κατά κάποιο τρόπο τραγική ειρωνεία.\nΩς η παλαιότερη εν ενεργεία εταιρεία δημιουργίας video games, η Nintendo από την τρίτη γενιά κονσολών μέχρι την όγδοη, βασίζεται κυρίως σε δύο brands, τις σειρές Mario και Zelda, καθώς και σε επιμέρους χαρακτήρες όπως οι Donkey Kong, Samus Aran (Metroid) κ.α. Ειδικά τα Mario και Zelda έχουν καταντήσει αναγκαίο κακό. Απ' τη μία όλοι μας αναρωτιόμαστε τι νέο θα έχει να προσφέρει κάθε έκδοση κι απ' την άλλη σε περιόδους έλλειψης υποστήριξης τρίτων developers η Nintendo περιμένει το λανσάρισμά τους ως μάνα εξ ουρανού.\nΤο Super Mario 3D World είναι ένα χαρακτηριστικό παράδειγμα, καθώς το New Super Mario Bros U, ως 2D, ικανοποίησε μεν για το αρχικό λανσάρισμα, δεν ενθουσίασε δε τους hardcore gamers. Έχοντας ασχοληθεί με την νέα 3D περιπέτεια του Mario τις τελευταίες ημέρες και με όλες τις εκδόσεις της σειράς, διαπίστωσα ότι όντως δικαιώνει την τόση αναμονή. Ο βασικότερος λόγος είναι ότι περιέχει ένα πλήρες πακέτο με όλους τους ήρωες που αγαπάμε, καινοτομίες στο gameplay που ζητούσαμε χρόνια τώρα, έξυπνους γρίφους και μεγάλη διάρκεια. Σας παρουσιάζουμε λοιπόν το καλύτερο σύγχρονο Mario που έχετε παίξει!\nΌλη η παρέα είναι εδώ\nΣτο Super Mario 3D World, ο Bowser δεν κλέβει αυτή τη φορά την πριγκίπισσα Peach αλλά τις νεράιδες (αποκαλούμενες και ως "Sprixies") από το ομώνυμο βασίλειο, τις οποίες και κλείνει μέσα σε...βαζάκια! Μία Sprixie ξεφεύγει όμως και καταφέρνει να ειδοποιήσει τους Mario, Luigi, Peach και Toad για το πρόβλημα. Ξαφνικά ο Bowser εμφανίζεται και τελικά την απαγάγει. Η παρέα των τεσσάρων ηρώων μπαίνουν στον σωλήνα απ' όπου προήλθε ο Bowser και περνούν από το βασίλειο του Μανιταριού στο βασίλειο των Sprixies. Ο στόχος σας πλέον είναι γνωστός. Περάστε από επτά κόσμους και ισάριθμα μεσαία και μεγάλα κάστρα, ελευθερώνοντας τις Sprixies και επανακτώντας την γαλήνη στο βασίλειό τους.\nΚρίνοντας από τα άκρως επιτυχημένα Super Mario Galaxy 1 και 2 πολλοί θα απορείτε για ποιο λόγο το Wii U δεν υποδέχθηκε το τρίτο μέρος. Πολύ απλά ο Shigeru Miyamoto, δημιουργός της σειράς, θα είχε στο μυαλό του ότι κάτι τέτοιο θα κούραζε κι έτσι προχώρησε σε ριζικές αλλαγές, αναπτύσσοντας ένα νέο 3D Mario εκ του μηδενός. Το τελικό αποτέλεσμα θα σας κάνει να τρίβετε τα μάτια σας.\nΚαταρχήν ας ξεκινήσουμε από τα βασικά. Το Super Mario 3D World είναι ένα 3D Platform. Σε κάθε level του καλείστε να επιλέξετε όποιον απ' τους τέσσερις πρωταγωνιστές επιθυμείτε, ενώ αν θέλετε μπορείτε να φέρετε για παρέα και έναν φίλο σας. Συνολικά υποστηρίζονται 1-4 παίκτες! Στόχος σας είναι να φτάσετε στο τελικό σημαιάκι κάθε πίστας, με ένα checkpoint περίπου στο μέσο του επιπέδου. Για να το καταφέρετε αυτό θα πρέπει να αποκτήσετε power-ups που θα σας βοηθήσουν να σκοτώσετε ή να αποφύγετε τα minions του Bowser.\nΗ τακτική σχεδιασμού των κόσμων στο Super Mario 3D World ακολουθεί την πεπατημένη της Nintendo. Πρώτο level πρασινάδα, δεύτερο έρημος, τρίτο χιόνι (σε μερικά games παίζει και ως τέταρτο). Στο World 4 υπάρχει μια πρωτοτυπία εδώ, καθώς σας περιμένουν ορεινές περιοχές, ενώ προς τα τελευταία levels θα βρείτε μπροστά σας όπως πάντα την λάβα και μερικές εκπλήξεις, τις οποίες προφανώς και δεν θα αναφέρουμε για λόγους spoiler.\nΤα νέα Power-ups\nΟι δύο πιο ευχάριστες αλλαγές είναι τα ολοκαίνουργια power-ups καθώς και οι νέοι εχθροί που σε αριθμό υπερβαίνουν τους 30. Ας ξεκινήσουμε από τις δυνάμεις. Καταρχήν όταν ολοκληρώσετε ένα level και στο επόμενο επιλέξετε έναν άλλο χαρακτήρα τότε η δύναμη που είχατε διατηρείται κανονικά καθώς και οι τέσσερις έχουν τις ίδιες δυνάμεις. Άρα όπου δείτε παρακάτω να αναγράφεται η λέξη "Mario" βάλτε αντίστοιχα και Luigi, Peach ή Toad. Φυσικά στην πράξη δεν υπάρχουν πολλές διαφορές μεταξύ τους. Ο Toad έχει ένα μικρό boost στην ταχύτητα, η πριγκήπισσα αιωρείται για κλάσματα του δευτερολέπτου, ενώ οι Mario και Luigi είναι balanced χαρακτήρες.\nΑπό τις νέες δυνάμεις ξεχωρίζει ο Cat Mario με τον οποίο μεταμορφώνεστε σε γάτα και ανεβαίνετε πάνω σε τοίχους, σαν να είστε ο Spider-Man ένα πράμα! Η εμφάνιση έχει πολύ γέλιο και θυμίζει το Tanooki που κάνει δυναμική επανεμφάνιση από το Super Mario Bros. 3 όπου και το είχαμε πρωτοδεί. Ο Double Mario είναι το δεύτερο νέο power-up καθώς διπλασιάζει τον χαρακτήρα σας δημιουργώντας έναν κλώνο του και διπλασιάζοντας αντίστοιχα όποια δύναμη έχετε. Αυτό σας κάνει πανίσχυρο, ενώ αν ένας απ' τους δύο χτυπηθεί τότε συνεχίζετε με τον δεύτερο ήρωα, όποιος κι αν είναι αυτός, original ή κλώνος.\nΣτις υπόλοιπες δυνάμεις, έχουμε πολλά ports από τις φορητές εκδόσεις της σειράς, όπως τον Mega Mario (Super Mario 64 DS και New Super Mario Bros. 2) ή τον Boomerang Mario (Super Mario 3D Land). Αν μάλιστα ζοριστείτε και χάσετε πέντε φορές σε ένα level, κάτι που συμβαίνει κυρίως στους τελευταίους κόσμους, θα γίνετε White Tanooki Mario άσπρου χρώματος, δηλαδή κλασικός Tanooki με τη διαφορά ότι θα είστε άτρωτος και θα κινδυνεύετε να χάσετε μόνο από το κενό ή την λάβα.\nΤο συμπέρασμα από όλα αυτά; Η Nintendo προσφέρει ίσως την καλύτερη γκάμα δυνάμεων που έχουμε δει στη σειρά. H δε χρήση τους την ώρα της δράσης είναι υποδειγματική καθώς με τα Fire και Boomerang upgrades θα έχετε το ελεύθερο να "πυροβολείτε" κατά ρυπάς (δεν υπάρχει όριο πλέον), βγάζοντας έτσι προς τα έξω τον... "Platform Shooter" εαυτό σας ως gamer.\nΤο ζωικό βασίλειο κατά πάνω σας\nΌσον αφορά τους νέους εχθρούς, η Nintendo εμπνεύστηκε ιδιαίτερα από αγαπημένα ζωάκια, όπως τα μυρμήγκια για να δημιουργήσει τους Ant Troopers ή τους κόνδορες που εμφανίζονται ως Conkdor, φορώντας καγκουρίστικα γυαλιά στο κεφάλι και καβούκι Browser στην πλάτη. Θα βρείτε ακόμη μπροστά σας παραλλαγές γνωστών εχθρών, όπως πιράνχα ψάρια ή piranha plants, τους Brolders (μεγάλες χελώνες σε σχήμα μπάλας), αλλά και ξεχωριστές δημιουργίες της Nintendo που δεν έχουν εμπνευστεί από ζωάκια και που σας αφήνουμε να ανακαλύψετε στην πορεία.\nΟι κλασικοί goombas, koopas, boomerang bros. και λοιπή συμμορία δίνουν το παρόν, ενώ στα bosses δεν σας περιμένουν μόνο οι Boom Boom και Pom Pom (απ' το Super Mario 3D Land) αλλά και πολλά νέα bosses, κάτι που είχαμε πραγματικά ανάγκη. Αξίζει για παράδειγμα να αναφέρουμε τον Motley Bossblob, που συνθέτεται από blobs προσπαθώντας να σας πατήσει. Το αποκορύφωμα είναι τα boss fights με τον Bowser που απαιτούν κάθε φορά συγκεκριμένη τακτική για να τον ξεπαστρέψετε. Ο μοχθηρός αιώνιος αντίπαλός σας επιστρατεύει διάφορες δυνάμεις τις οποίες και θα πρέπει να εκμεταλλευτείτε εις βάρος του, ενώ μια συγκεκριμένη μορφή του θα σας προκαλέσει άφθονο γέλιο!\nTips και παγίδες\nΤο A.I. κινείται στα γνώριμα επίπεδα και η ολοκλήρωση των πρώτων κόσμων θα σας φανεί παιχνιδάκι, ειδικά αν έχετε "φτύσει αίμα" με τα New Super Mario Bros. U και Luigi U. Η δυσκολία ανεβαίνει κλιμακωτά, κάτι που θα μυήσει επιτυχώς και τους νεότερους χρήστες, με αποκορύφωμα τους τελευταίους κόσμους.\nΟι προκλήσεις που θα συναντήσετε μέσα στα levels αυξάνονται σε μεγάλο βαθμό. Για παράδειγμα θα χρειαστεί ορισμένες φορές να πατήσετε πάνω σε όλα τα τετράγωνα από μία φορά (αν πατήσετε δεύτερη επιστρέφουν στο αρχικό τους status) για να ανοίξει μια πύλη. Σε κάποιες άλλες θα πρέπει να έχετε πάρει Cat Mario power-up για να συνεχίσετε, διαφορετικά ο μόνος λόγος είναι η αυτοκτονία. Γενικά στις περισσότερες περιπτώσεις η λύση για να προχωρήσετε είναι μόνο μία. Η δυσκολία είναι χαμηλότερη από το New Super Mario Bros. U, αυτό όμως δεν αφαιρεί καθόλου πόντους απ' τον παράγοντα διασκέδαση.\nΤο Super Mario 3D World είναι το καλύτερο φετινό 3D Platform με διαφορά! Ξέχασα ήδη όλα τα υπόλοιπα.\nΟι βοήθειες που σας δίνονται είναι υπερ-αρκετές στην αρχή. Θα συναντήσετε συχνά power-ups, backup items που επιλέγετε με το Select και λίγο πιο ανοιχτή platform λογική σε ορισμένα σημεία, κάτι που σας επιτρέπει να ξεφύγετε ευκολότερα. Υπάρχει wall jump, σκαρφάλωμα δέντρων ή συρματοπλεγμάτων και κινούμενα levels όπου αποφεύγετε ότι έρχεται κατά πάνω σας χωρίς να πρέπει να εγκλωβιστείτε κάπου. Τα bonus levels του Super Mario 3D World προσωπικά με κέρδισαν αφάνταστα. Υπάρχει για παράδειγμα κατάβαση ποταμού καβάλα σε γιγάντιο ζωάκι (όπου επιχειρείτε να αποφύγετε εχθρούς, παγίδες και το κενό) ή τα νέα levels που κάνουν χρήση του γυροσκοπίου του Wii U Gamepad. Σε αυτά ελέγχετε τον Toad και περιστρέφετε το Wii U Gamepad ώστε να έχετε καλή οπτική για να δείτε που έχουν κρυφτεί πέντε αστεράκια. Με φύσημα στο gamepad ανεβάζετε το ασανσέρ για να μεταφερθείτε ψηλότερα! Αν καταφέρετε να τα βρείτε όλα τότε αποκτάτε ένα αστεράκι.\nΓενικά η συλλογή των αστεριών ακολουθεί την λογική των περισσότερων Mario. Κάθε level δίνει 1-3 αστεράκια και κάθε κάστρο στο τέλος ενός κόσμου απαιτεί συγκεκριμένο αριθμό αστεριών. Αν τον συγκεντρώσετε τότε μπαίνετε σε αυτό με στόχο να βρείτε το εκάστοτε boss. Αν όχι θα πρέπει να επιστρέψετε πίσω και να ψάξετε για κάποια αστεράκια. Ευτυχώς τα απολύτως απαραίτητα βρίσκονται, εύκολα ή δύσκολα. Θα χρειαστείτε πάντως το μεγαλύτερο ψάξιμο που έχετε ρίξει ποτέ, καθώς κάποια απαιτούν συγκεκριμένα power-ups, άλλα μπορεί να είναι υπερυψωμένα ή σε σημεία που νομίζατε ότι υπάρχει κενό κ.ο.κ.\nΗ συνολική διάρκεια του Super Mario 3D World είναι περίπου 6-7 ώρες minimum. Για να βρείτε όλα τα αστεράκια θα χρειαστείτε 11-12 ώρες αν γνωρίζετε που είναι. Επειδή όμως δεν θα το κατέχετε εξ αρχής, προσθέσετε πολλές ακόμη ώρες κι έχετε ένα πλήρες 3D Platform που χάρις στο multiplayer του αυξάνει σημαντικά το replayability. Διαθέτει ακόμα και νέους playable χαρακτήρες, όπως η Rosalina, την οποία θα πρέπει πρώτα...να ξεκλειδώσετε. Το βέβαιο είναι ότι το gameplay του προσφέρει τέτοια διασκέδαση που σίγουρα δεν θα ξεκολλάτε από την κονσόλα σας, καθόλη την διάρκεια του story. Πόσο μάλλον όταν με τόσους νέους εχθρούς το ενδιαφέρον σας θα παραμείνει αμείωτο.\nΝιάου βρε γατούλα υδραυλικέ\nΕμφανισιακά το Super Mario 3D World είναι χάρμα οφθαλμών. Οι φωτισμοί μοιάζουν ρεαλιστικοί, ζωντανεύοντας τον κόσμο από άκρη σε άκρη. Η θάλασσα κινείται απόλυτα αρμονικά και με water reflections που δεν έχετε ξαναδεί σε 3D Platform, ενώ τα οπτικά εφέ της φωτιάς, των boomerangs και των αντικειμένων που θα εκτοξεύονται κατά πάνω σας είναι άκρως εντυπωσιακά. Ο δε σχεδιασμός των levels είνα υποδειγματικός, από τις ανοιχτές περιοχές όπου οι καιρικές συνθήκες επηρεάζουν το gameplay (π.χ. γλίστρημα στον πάγο) μέχρι τα κλειστά spooky δωμάτια των ghost houses.\nΌλα αυτά τρέχουν σε 720p HD, οπότε αν έχετε μια τηλεόραση που υποστηρίζει 1080p HD θα γίνουν upscale. Το native 1080p της όγδοης γενιάς κονσολών δεν γνωρίζουμε αν θα επιτευχθεί ποτέ για το Wii U, όμως ακόμα κι έτσι είναι ευτυχές το ότι η game engine ωθεί στα άκρα της δυνατότητες της κονσόλας, μόλις ένα χρόνο μετά την κυκλοφορία της. Οι cat μεταμορφώσεις της παρέας είναι αξιολάτρευτες, ενώ μέχρι κι ο νέος τρισδιάστατος world map αποτελεί eye candy για κάθε fan του είδους που έχει βαρεθεί από την μονότονη 2D απεικόνιση.\nΑπό ηχητικής πλευράς, το νέο soundtrack θα εθίσει κι αυτό με τη σειρά του τα αυτιά σας με τις μελωδίες του, παρότι σε πολλά σημεία καταντά επαναλαμβανόμενο. Στα sound effects και ειδικότερα στο voice acting δεν συναντάμε κάτι το ιδιαίτερο, καθώς οι ήρωες ξεστομίζουν ελάχιστες λέξεις με την ολοκλήρωση ενός επιπέδου. Ευτυχώς όμως που τα cutscenes είναι περισσότερα, τόσο ανάμεσα στους κόσμους, όσο και στα boss fights, κάνοντας τις μάχες ακόμη πιο επικές!\nΗ αίσθηση που αφήνει το Super Mario 3D World είναι αυτή ενός καλοφτιαγμένου σύγχρονου HD Platform, που αναδεικνύει πλήρως το μεγαλείο των developers της Nintendo. Επιτέλους ο Miyamoto αποφάσισε να ακούσει στα σοβαρά τους fans του και να σχεδιάσει ένα τελικό προϊόν με σημαντικές καινοτομίες, στις οποίες συμβάλει αρκετά και το Wii U Gamepad. Η υπολογιστική ισχύς του Wii U αναδεικνύεται στο έπακρο μέσα από τον τεχνικό τομέα του, το gameplay του καλύπτει όλους τους πιθανούς συνδυασμούς ώστε να διατηρήστε σε εγρήγορση, ενώ η μεγάλη διάρκειά του θα σας κάνει να χαρείτε τα χρήματα που επενδύσατε. Αν ψάχνετε έναν σημαντικό λόγο να αγοράσετε το Wii U τότε τον έχετε μπροστά σας.\n- Άψογο οπτικό αποτέλεσμα\n- 30 νέα είδη εχθρών\n- Μεγάλη γκάμα από power-ups\n- Πληθώρα από προκλήσεις\n- Η χρήση του γυροσκοπίου στα Toad levels\n- Απολαυστικά bonus levels\n- Το multiplayer είναι σκέτη τρέλα\n- Μικρή επανάληψη στα μουσικά tracks\n- Καμία πρακτική διαφορά ανάμεσα στους ήρωες\n- Το γυροσκόπιο θα έπρεπε να στρίβει περισσότερο για να μην περιστρέφεστε από την καρέκλα!\nΤο ομορφότερο δημιούργημα της σειράς!\n#1 +3 HotCoffee (Level 7) 04/12/2013 20:25\nΤο περιμενα πως και πως στο Wii U. Χαιρομαι για την βαθμολογια παντως! Ξεκιναω την αναγνωση Μανο.\n#2 +1 DigiMike (Level 11) 04/12/2013 20:30\nΑχα! Επιτελους ενας καλος λογος να αγορασει καποιος Wii U περα απο το Zelda HD remake. Αν και για μενα οι δυο αυτοι λογοι ειναι λιγοι. Χρειαζεται περισσοτερα games η Nintendo. Τουλαχιστον οι πωλησεις της θα παρουν τα πανω τους τωρα τις γιορτες. Οπως παντα ο Mario βγαζει το φιδι από την τρυπα.\n#3 +2 thunderspeeder (Level 14) 04/12/2013 21:00\nότι καλύτερο έχει να δείξει το Wii U, θα το πάρω 100%!!! πολύ καλό review πολλά μπράβο για την πολύ καλή δουλειά!!!\n#4 +1 dennisgameon (Level 2) 04/12/2013 22:13\nΕνας καλος λογος να αγορασει καποιος Wii U.Οτι καλύτερο έχει να δείξει το Wii U.Παιχνιδαρα για ολες της ηλικιες.Πολυ Διασκεδαστικο Platform :)\n#5 +2 arcadereplay (Level 9) 04/12/2013 23:31\nΠαιχνιδάρα απο τις λίγες. Πραγματικά.\nΕξαιρετικό απο κάθε πλευρά, καινοτόμο, φοβερό!\nΠολύ ωραίο το άρθρο. Πλήρες!\nΒέβαια απο όσο έχω συζητήσει με παίχτες, είναι λίγο εκνευρισμένοι για το 'χάσε 5 φορές και πάρε το λευκό τενούκι' που σε κάνει άτρωτο και μπορείς να βγάλεις το παιχνίδι. Τα κάνει όλα πολύ εύκολα, και εδώ φαίνεται η επιρροή της βιομηχανίας παιχνιδιών τύπου 'facebook' και όχι μόνο, όπου πάντα υπάρχει η εύκολη λύση για να τερματίσει κανείς ένα παιχνίδι. Προσωπικά πιστεύω πως έπρεπε να απουσιάζει αυτό το 'κολπάκι', τουλάχιστον απο το Μάριο. Είναι ένα παιχνίδι που θέλει επιμονή και όλα αυτά τα χρόνια έχει αποκτήσει το κοινό του που το ακολουθεί πιστά. Τώρα θα μου πεις, τέτοια ανοίγματα βοηθούν να πουλήσει το παιχνίδι, να αρέσει και να εξαπλωθεί και στους πιο αρχάριους παίχτες, άλλα προσωπικά και πάλι, νομίζω οτι τα παιχνίδια που έχουν κολλήσει στο μυαλό μας όλα αυτά τα χρόνια είναι γιατί διαθέτουν ένα επίπεδο δυσκολίας που όταν το τερματίσεις σε κάνει να νιώθεις ότι κάτι κατάφερες. Αν είναι να 'κλέψεις', χάνει λίγο απο τη μαγεία. Μπορείς πάντως να προσπεράσεις το τουβλάκι εκείνο και να συνεχίσεις σαν καμμένος κανονικά.\nΑυτό το παιχνίδι σε κάνει να θέλεις να έχεις ένα wii-u, και πραγματικά είναι αυτό που περίμενα για να με κάνει κι εμένα να θέλω ένα. Ούτε zombie-u Ούτε τίποτα. Αυτό!\nΕλπίζω βέβαια η εταιρία κάποια στιγμή να αποφασίσει να βγάλει και ένα νέο franchise (όπως και ακούγεται).\nΤσιμπήστε το παιδιά! Και τσιμπήστε με κι εμένα γιατί δεν πιστεύω οτι φέτος βγήκαν 2 καταπληκτικά παιχνίδια απο Νιντέντο και μάλιστα ΜΑΖΙ! (zelda link between worlds & αυτό).\n#6 +2 Berserker Predator (Level 8) 05/12/2013 10:16\nολα τα mario ειναι αγαπημενα παιχνιδια ακομα και το drx mario\nτο συγκεκριμενο ειναι φανταστικο\n#7 +1 rjhe (Level 22) 06/12/2013 01:29\nΈτσι ρε Nintendo, θα γεράσουμε και θα παίζουμε Mario και Zelda, εγγύηση!\n#8 ABBY (Level 17) 01/01/2014 14:50\nΈνας τίτλος Mario είναι πάντα μία σίγουρη επιτυχία!!Ξέρει τι κάνει η Νintendo!!\nUser Score ( 34 votes ) 9.35


Δεκέμβριος 18th, 2017 Featured, ΕΛΛΑΔΑ comments\nΤη Δευτέρα 18 Δεκεμβρίου 2017 σε ολόκληρη τη χώρα αναμένονται νεφώσεις με τοπικές βροχές, αρχικά στη Δυτική και Κεντρική Ελλάδα και βαθμιαία στα υπόλοιπα τμήματα. Τα φαινόμενα στην Ανατολική Θεσσαλία, στη Χαλκιδική και στο Αιγαίο θα είναι τοπικά έντονα, ενώ ενδέχεται να συνοδευτούν από σποραδικές καταιγίδες, κυρίως στο Βόρειο και Ανατολικό Αιγαίο. Χιονοπτώσεις θα εκδηλωθούν στα ηπειρωτικά ορεινά και σε ημιορεινά τμήματα της Βόρειας Ελλάδας.\nΑπό τις απογευματινές ώρες οι χιονοπτώσεις θα επεκταθούν σε περιοχές της Ανατολικής Μακεδονίας και της Θράκης με χαμηλότερο υψόμετρο, όπου το βράδυ θα ενταθούν. Μετά το μεσημέρι και από τα δυτικά ο καιρός θα βελτιωθεί, με τα φαινόμενα μέχρι το βράδυ να περιορίζονται στη βορειοανατολική χώρα.\nNext article Έρχονται σημαντικές ελαφρύνσεις για περίπου 82.000 δανειολήπτες του ΟΕΚ\nPrevious article Handelsblatt: Μπαίνει στην κυβέρνηση αλλά θέλει το υπουργείο Οικονομικών ο Σουλτς


Ορθόδοξη «σύνοδος κορυφής» στη Σερβία - Ζωηφόρος\nΔευτέρα, 30 Σεπτεμβρίου 2013 16:13\nύστερα από πρόσκληση του Πατριάρχη Σερβίας κ. Ειρηναίου, με αφορμή τις εορταστικές εκδηλώσεις για τη συμπλήρωση 1.700 ετών από την υπογραφή του Διατάγματος των Μεδιολάνων.\nΈως την ώρα που γράφονταν αυτές οι γραμμές είχε γίνει γνωστό ότι στην πρόσκληση του κ. Ειρηναίου απάντησαν θετικά και θα παραστούν ο Πατριάρχης Ιεροσολύμων κ. Θεόφιλος, ο Πατριάρχης Μόσχας και Πάσης Ρωσίας κ. Κύριλλος, ο Αρχιεπίσκοπος Κύπρου κ. Χρυσόστομος και ο μητροπολίτης Βαρσοβίας και Πάσης Πολωνίας κ. Σάββας. Από την Εκκλησία της Ελλάδος θα παραστούν ο Αρχιεπίσκοπος Αθηνών και Πάσης Ελλάδος κ. Ιερώνυμος και ο μητροπολίτης Μεσσηνίας κ. Χρυσόστομος συνοδευόμενοι πιθανότατα από τον αρχιμανδρίτη Ιερώνυμο Κάρμα, ηγούμενο της Μονής Μεγάλου Σπηλαίου στα Καλάβρυτα.\nΩστόσο, σύμφωνα με εκκλησιαστικές πηγές, στις εορταστικές εκδηλώσεις στη Σερβία ένας από τους εκκλησιαστικούς ηγέτες που δεν θα δώσουν το «παρών» θα είναι ο Πατριάρχης Ρουμανίας κ. Δανιήλ, ο οποίος φέρεται ότι έχει ψυχρές σχέσεις με τον οικοδεσπότη Πατριάρχη Σερβίας κ. Ειρηναίο. Οι ίδιες πηγές υποστηρίζουν ότι το κακό κλίμα μεταξύ των δύο προκαθημένων προκλήθηκε από την τοποθέτηση επισκόπου, εκ μέρους του Πατριαρχείου Ρουμανίας, σε περιοχή η οποία ανήκει στη δικαιοδοσία του Πατριαρχείου Σερβίας. Το γεγονός αυτό, αν τελικώς αληθεύει, ενδεχομένως να επιβεβαιώνει, έως έναν βαθμό, αυτό που δεν αμφισβητείται στους εκκλησιαστικούς κύκλους, ότι δηλαδή το Πατριαρχείο Ρουμανίας έχει εμφανίσει, ιδιαίτερα τα τελευταία χρόνια, ηγεμονικές τάσεις που αρκετές φορές έχουν ως αποτέλεσμα τη δημιουργία μεγάλων εντάσεων και τριβών με τα υπόλοιπα μέλη της ορθόδοξης οικογένειας. Οι κακές γλώσσες προχωρούν το θέμα ακόμη πιο πέρα, λέγοντας ότι το Πατριαρχείο Ρουμανίας επιχειρεί να στρέψει το ενδιαφέρον του προς τη Δύση, με ό,τι μπορεί να σημαίνει κάτι τέτοιο.\nΟι εορτασμοί για την υπογραφή του Διατάγματος των Μεδιολάνων θα πραγματοποιηθούν στη Σερβία από τις 4 έως τις 9 Οκτωβρίου. Οι πόλεις που θα υποδεχθούν τους εξέχοντες καλεσμένους είναι το Βελιγράδι, η Νις και η Ποντγκόριτσα. Στο πρόγραμμα ξεχωρίζει η 6η Οκτωβρίου, κατά την οποία ο Οικουμενικός Πατριάρχης κ. Βαρθολομαίος θα προστεί της Θείας Λειτουργίας που θα τελεσθεί στον νεόδμητο Ναό των Αγίων Κωνσταντίνου και Ελένης στη Νις. Σύμφωνα με την ανακοίνωση που έχει αναρτηθεί στη σελίδα του Πατριαρχείου Σερβίας στο διαδίκτυο, αυτή είναι «η κεντρική εκδήλωση του Πανορθοδόξου Ιωβηλαίου της χρονιάς», στην οποία θα λάβουν μέρος, εκτός από υψηλόβαθμους αξιωματούχους της Σερβίας, και πολλοί εκπρόσωποι γειτονικών κρατών, πρέσβεις ξένων χωρών, αλλά και σημαίνοντα πρόσωπα της σερβικής δημόσιας ζωής και του πολιτισμού.\nΣτις 7 Οκτωβρίου στην Ποντγκόριτσα θα τελεσθούν τα εγκαίνια του Ναού της Αναστάσεως του Χριστού, παρουσία των εκκλησιαστικών ηγετών της Ορθοδοξίας.\nΝα σημειωθεί ότι η σερβική πλευρά αποδίδει ιδιαίτερο συμβολισμό σε αυτές τις εκδηλώσεις, τις οποίες χαρακτηρίζει «τη μεγαλύτερη συνάθροιση στην Ιστορία της Σερβικής Ορθόδοξης Εκκλησίας». Εκτός από τους προκαθημένους Ορθόδοξων Πατριαρχείων και Εκκλησιών, θα παραστούν εκπρόσωποι των καθολικών και των προτεσταντών και άλλων χριστιανικών ομολογιών, εκπρόσωποι χριστιανικών οργανώσεων και συνδέσμων, αλλά και πολιτικοί αξιωματούχοι τόσο από τη Σερβία όσο και από άλλες χώρες της ευρύτερης περιοχής.\nΤου Βασίλη Σπυρόπουλου, από το ένθετο της εφημερίδας «δημοκρατία» για την Ορθοδοξία, 28 Σεπτεμβρίου 2013\nΠερισσότερα σε αυτή την κατηγορία: « Η Ιερά Μονή Σινά για δημοσιεύματα Με έμπνευση από Βυζάντιο ο νέος ναός του Αγίου Νικολάου στο σημείο μηδέν »


Ξεκινά και η κολύμβηση - Σπορ - gavros.gr\nΚυριακή, 21 Ιουλίου 2019 - 08:55\nΟ Βασιλιάς του υγρού στίβου η κολύμβηση κάνει την επιβλητική της εμφάνιση από την Κυριακή και για τις επόμενες 8 μέρες στο 18ο Παγκόσμιο πρωτάθλημα στην Γκουανκζού της Νότιας Κορέας.\nΣτην κεντρική πισίνα του πανεπιστημίου του Ναμπού χωρητικότητας 11.000 θεατών θα παρελάσουν τα μεγαλύτερα ονόματα της παγκόσμιας κολύμβησης με στόχο άλλοι μια θέση στο βάθρο κι άλλοι ένα ρεκόρ ατομικό ή Εθνικό.\nΤα προκριματικά θα ξεκινήσουν την Κυριακή (21/7) και πρώτος θα αγωνιστεί στα 400μ. ελεύθερο ο Δημήτρης Νέγρης που θα πάρει μέρος στην 3η τις 5 σειρές του αγωνίσματος με δηλωμένο χρόνο 3.50.97.\nΣτην σκυταλοδρομία, που είναι το τελευταίο αγώνισμα των προκριματικών της Κυριακής, θα αγωνιστούν οι Κρίστιαν Γκολομέεφ, Ανδρέας Βαζαίος, Απόστολος Χρήστου και Γιάννης Γεωργαράκης.\nΟ Απόστολος Χρήστου (50μ ύπτιο, 100μ ύπτιο, 200μ ύπτιο, 4Χ100μ. ελεύθερο) τόνισε : «Για μένα θα είναι το 3οΠαγκόσμιο πρωτάθλημα .Αισθάνομαι έτοιμος και σε καλή κατάσταση, είμαστε ήδη μια εβδομάδα εδώ είμαστε πολύ καλά και πιστεύουμε θα φέρουμε τα καλύτερα αποτελέσματα . Προσωπικά έχω θέσει στόχο να κολυμπήσω πιο γρήγορα από τα ατομικά μου ρεκόρ κι απο εκεί και πέρα κάτι καλύτερο από τη Βουδαπέστη του 2017 ένας τελικός στο καλό μου αγώνισμα τα 100μ. ύπτιο».\nΗ κολυμβήτρια του Ολυμπιακού αγωνίστηκε στα 5 χιλιόμετρα ανοικτής θάλασσας στο παγκόσμιο πρωτάθλημα υγρού στίβου της Νότιας Κορέας.\n20/10 - 23:16\n«Είδαμε όλοι τι έκανε ο Ολυμπιακός...»


Τοποθέτηση της Υφυπουργού Εσωτερικών (Μακεδονίας-Θράκης), κας Μαρίας Κόλλια-Τσαρουχά | Ράδιο Λέχοβο 97,1Ράδιο Λέχοβο 97,1\nΙανουάριος 21, 2018 Ράδιο Λέχοβο Top, Ελλάδα No comments\nΤώρα που δίνουμε ξανά, όλοι μαζί ενωμένοι, τη διαπραγματευτική μάχη, με την ελπίδα να λυθεί το πρόβλημα της ονομασίας των Σκοπίων, υπογραμμίζω για άλλη μία φορά τη θέση που μου επιβάλλει η θέση μου ως Υφυπουργός Μακεδονίας και Θράκης και ως Ελληνίδα:\nΗ ελληνική λέξη «Μακεδονία» σημαίνει Ελλάδα και μόνο Ελλάδα.\nΗ απαίτηση των Ελλήνων πολιτών να διαφυλαχθεί η αδιαπραγμάτευτη και επιστημονικά τεκμηριωμένη ιστορική αλήθεια, για να εξαλειφθεί ο αλυτρωτισμός και οι όποιες επεκτατικές βλέψεις άλλων κρατών, διαφυλάσσοντας με αυτό τον τρόπο την ειρήνη, είναι ιερή και δίκαιη.\nΣε μια Ευρώπη αλληλοσεβασμού και ευνομίας είναι ανεπίτρεπτη η υπεξαίρεση στοιχείων οποιουδήποτε πολιτισμού και η δημιουργία πλαστών εθνικών ταυτοτήτων, ειδικά όταν αυτά επιτρέπουν την παραχάραξη και την αμφισβήτηση της Ιστορίας και των διεθνών συμφωνιών.\nΗ κυβέρνηση των Σκοπίων οφείλει να αποκηρύξει πλήρως και με όλους τους τρόπους τις αλυτρωτικές θέσεις του παρελθόντος και κάθε προσπάθεια υπεξαίρεσης της ελληνικής ταυτότητας και ιστορίας.\nΗ Ελλάδα είναι ο πυλώνας της Σταθερότητας, της Δημοκρατίας και του Πολιτισμού στην ευρύτερη περιοχή των Βαλκανίων. Οι στρατηγικοί μας σύμμαχοι έχουν επίγνωση της υπεύθυνης τήρησης της διεθνούς νομιμότητας από μέρους μας.\nΤο πρόβλημα της ένταξης ή όχι των Σκοπίων στις στρατηγικές συμμαχίες του πλανήτη, εξαιτίας της άρνησής τους να δεχτούν τις δίκαιες και αυτονόητες απαιτήσεις μας, δεν είναι πρόβλημα της χώρας μας! Η κυβέρνηση των γειτόνων μας είναι αυτή που οφείλει να βρει τις λύσεις που θα επιτρέψουν στην Ελλάδα να τους βοηθήσει.\nΣτηρίζω λοιπόν τον αγώνα της Κυβέρνησης όπως και το δικαίωμα των Πολιτών να τοποθετούνται ξεκάθαρα και να δηλώνουν την εθνική τους συνείδηση.\nΥποστηρίζουμε τις κατοχυρωμένες θέσεις μας, στεκόμαστε υπέρ των συμφερόντων της Πατρίδας και τιμούμε την αδιαπραγμάτευτη ιστορική αλήθεια:\n«Η Ελλάδα είναι Μακεδονία και η Μακεδονία είναι Ελλάδα».\nΗ Ένωση Ελλήνων Δημοσιολόγων και ο Δικηγ...\nΠ. Παυλόπουλος από Θεσσαλονίκη: Η αυθαιρ...\nΗ 8ο Γιορτή Βιβλίου των Εκδοτών στη ΔΕΘ...


Thes | Θεσσαλονίκη: Καταδικάστηκε ιερέας που έταζε δουλειές\nΘεσσαλονίκη: Καταδικάστηκε ιερέας που έταζε δουλειές\nΜε την κατηγορία εξαπάτησης ανέργων\n29/01/2020 - 21:37\nΣτο Τριμελές Εφετείο Κακουργημάτων, όπου και παραπέμφθηκε, καταδικάστηκε τελικά ένας Ιερέας στη Θεσσαλονίκη.\nΗ κατηγορία ήταν ότι, εν μέσω της οικονομικής κρίσης εξαπάτησε ανέργους στους οποίους υποσχόταν δουλειά στην Ελλάδα ή στο εξωτερικό, εισπράττοντας προηγουμένως χρηματικά ποσά για να προχωρήσει η υποτιθέμενη διαδικασία εύρεσης εργασίας.\nΙερέας καταδικάστηκε σε φυλάκιση 15 μηνών, με αναστολή, καθώς κρίθηκε ένοχος για απάτη. Το κατηγορητήριο περιελάμβανε εννέα περιπτώσεις της φερόμενης δράσης του, από τις οποίες το δικαστήριο τον έκρινε ένοχο για μόλις μία. Όπως έγινε γνωστό, για τις υπόλοιπες οκτώ ο νέος Ποινικός Κώδικας απαιτεί έγκλιση των φερόμενων θυμάτων, γεγονός που δεν συνέβη, και ως εκ τούτου οι δικαστές απάλλαξαν τον κατηγορούμενο.\nΣυνήγοροι του ιερέα – ο οποίος βρίσκεται πλέον στην Κρήτη – είχαν δηλώσει μετά τη σύλληψή του εντολέα τους ότι τα περισσότερα άτομα είχαν αποζημιωθεί.\nΟ ιερέας είχε αφεθεί ελεύθερος μετά την απολογία με περιοριστικούς όρους και χρηματική εγγύηση.


“Το φαβορί για την Χρυσή Μπάλα” - Surfbet.net - Το κορυφαίο website στα προγνωστικά για το στοίχημα\n“Το φαβορί για την Χρυσή Μπάλα”\nΤον Λιονέλ Μέσι θεωρεί ο Ρόναλντ Κούμαν ως το απόλυτο φαβορί για την κατάκτηση της Χρυσής Μπαλάς, μετά τα όσα έκανε ο Αργεντινός σούπερ σταρ στο Copa America.\nΟ Λιονέλ Μέσι συνεχίζει τις διακοπές του μετά από μια ακόμη απαιτητική σεζόν, που τον βρήκε στο τέλος της, να κατακτά το Copa America με την Εθνική Αργεντινής.\nΟ Πούλγκα δεν δεσμεύεται με καμιά ομάδα μέχρι αυτή τη στιγμή, αν και η ανανέωση του συμβολαίου του με την Μπαρτσελόνα θεωρείται διαδικαστικού χαρακτήρα.\nΟ προπονητής των Μπλαουγκράνα, Ρόναλντ Κούμαν πήρε, μέσω δηλώσεων του στο κανάλι της ομάδας, θέση για το καυτό ζήτημα της Χρυσής Μπάλας, εκεί όπου φαίνεται να υπάρχει ανταγωνισμός ανάμεσα στον Μέσι και τον Ζορζίνιο.\nΓια τον Ολλανδό τεχνικό όμως δεν τείθεται κανένα ζήτημα καθώς όπως τόνισε: « O Μέσι έχει δείξει ξανά και ξανά ότι είναι ο καλύτερος στον κόσμο. Ξέρω πόσο ήθελε να κερδίσει το Copa América και τελικά το κατάφερε. Ο Μέσι είναι ο πρώτος υποψήφιος για την Χρυσή Μπάλα και το φαβορί για να την κατακτήσει».\nΟ Αργεντινός την περασμένη σεζόν με την Μπαρτσελόνα, είχε 38 γκολ και 14 ασίστ, κατακτώντας το Κύπελλο Ισπανίας απέναντι στην Αθλέτικ Μπιλμπάο, ενώ αναδείχθηκε και MVP του Copa América.\nΚίνηση έκπληξη από τον Κάρλο Αντσελότι\nΚίνηση έκπληξη από τον Κάρλο Αντσελότι, ο οποίος πήρε την απόφαση να διατηρήσει στο ρόστερ τους Μπέιλ, Έντεγκααρντ και Θεμπάγιος.\nΚίνηση έκπληξη από τον Κάρλο Αντσελότι, αλλά και… παραδοχή πως δεν υπάρχουν αρκετά χρήματα για να ξοδευτούν στη μεταγραφική περίοδο!\nΣύμφωνα με την «AS» και το πρωτοσέλιδο της Δευτέρας που έχει κυκλοφορήσει ήδη στο διαδίκτυο, ο Ιταλός τεχνικός αποφάσισε να διατηρήσει στο ρόστερ της Ρεάλ Μαδρίτης ενόψει της επόμενης σεζόν τους Γκάρεθ Μπέιλ, Μάρτιν Έντεγκααρντ και Ντάνι Θεμπάγιος!\nΌλοι τους ήταν δανεικοί την περασμένη σεζόν και το μέλλον τους έμοιαζε δυσοίωνο στους Μαδριλένους, αλλά ο Αντσελότι αποφασίζει να τους ενεργοποιήσει. Ο Μπέιλ ήταν δανεικός στην Τότεναμ και υπήρχαν δημοσιεύματα που έκαναν λόγο ακόμη και για σκέψεις να σταματήσει το ποδόσφαιρο, ενώ Έντεγκααρντ και Θεμπάγιος ήταν δανεικοί στην Άρσεναλ.\nΈχει κεντρίσει το ενδιαφέρον αρκετών ομάδων στην Ευρώπη ο Μπαρέλα\nΟ Νικολό Μπαρέλα έχει τραβήξει τα βλέμματα αρκετών συλλόγων μετά τις εμφανίσεις του στο Euro, με τις Λίβερπουλ και Τότεναμ να είναι οι δύο που έχουν το προβάδισμα για να τον αποκτήσουν.\nΟ Νικολό Μπαρέλα ήταν μια από τις αποκαλύψεις της Εθνικής Ιταλίας στο Euro 2020 και στην πορεία προς τον τίτλο.\nΟ 24χρονος χαφ της Ίντερ, έχει κεντρίσει το ενδιαφέρον αρκετών ομάδων στην Ευρώπη, με τις Λίβερπουλ και Τότεναμ βρίσκονται σε πιο πλεονεκτική θέση για να τον αποκτήσουν.\nΒέβαια για να επιτευχθεί η απόκτησή από μία εκ των δύο, θα πρέπει να ικανοποιηθούν οικονομικά και οι Νερατζούρι, οι οποίοι κοστολογούν τον παίκτη με 60-70 εκατ. ευρώ. Μπορεί η κατάσταση στο ιταλικό κλαμπ να μην είναι η καλύτερη από οικονομικής πλευράς, αλλά αυτό δεν σημαίνει ότι θα αφήσουν ένα τόσο σημαντικό «γρανάζι» της μεσαίας γραμμής να φύγει εύκολα.\nΑντιθέτως, ο Μπέπε Μαρότα είναι ήδη σε συζητήσεις με τον ατζέντη του Μπαρέλα, με σκοπό την ανανέωση του συμβολαίου του, με αύξηση αποδοχών από τα 2,6 εκατ. στα 4 ετησίως. Επίσης, η Ίντερ βλέπει στο πρόσωπο του Πρωταθλητή Ευρώπης, τον επόμενο αρχηγό της ομάδας, ο οποίος θα ηγηθεί στη νέα εποχή.\nΟι ομάδες δεν θα σταματήσουν να ρωτάνε για την περίπτωσή του, με την Τότεναμ να έχει ένα μικρό προβάδισμα εξαιτίας του τεχνικού διευθυντή της, Φάμπιο Παράτιτσι, ο οποίος ήταν για πολλά χρόνια στην ανάλογη θέση στη Γιουβέντους και ξέρει καλά πως να χειρίζεται την ιταλική αγορά.\nΤην περίπτωση του Πορτογάλου μέσου, Ρενάτο Σάντσες, φέρεται να εξετάζει η Μπαρτσελόνα.\nΌλο και πιο δύσκολη φαίνεται πως είναι αυτή τη στιγμή η ανταλλαγή Γκριεζμάν – Σαούλ μεταξύ της Μπαρτσελόνα και της Ατλέτικο Μαδρίτης, καθώς οι δύο ομάδες δεν έχουν καταφέρει να βρουν τη χρυσή τομή, με αποτέλεσμα η υπόθεση να έχει μπει στον «πάγο».\nΈτσι, οι «μπλαουγκράνα» έχουν ήδη ξεκινήσει να ψάχνουν και να εξετάζουν άλλες περιπτώσεις, καθώς ο Ρόναλντ Κούμαν έχει ζητήσει την απόκτηση ενός μέσου. Σύμφωνα με την AS, ένας από τους ποδοσφιαριστές που φέρεται να έχει ψηλά στη λίστα ο Ολλανδός τεχνικός είναι ο Ρενάτο Σάντσες.\nΌπως αναφέρει το Μέσο της Ισπανίας, η Μπαρτσελόνα βλέπει όλα τα δεδομένα της υπόθεσης και σε περίπτωση που η ανταλλαγή με την Ατλέτικο φτάσει σε οριστικό «ναυγάριο», τότε ο Πορτογάλος θα ανέβει ιεραρχία της μεταγραφικής λίστας.\nΜαντσίνι: «Μια υπέροχη ομάδα»\nΟ Ρομπέρτο Μαντσίνι γύρισε τον χρόνο μια εβδομάδα πριν, στην κατάκτηση του Euro από την Ιταλία.\nΟ τεχνικός της Ιταλίας, Ρομπέρτο Μαντσίνι, με ανάρτησή του στα social media, μοιράστηκε κάποιες σκέψεις του σχετικά με την κατάκτηση του Euro 2020 και τους ευχαρίστησε όλους.\n«Ήταν πριν επτά ημέρες που ξεκινήσαμε μια υπέροχη εμπειρία, τον τελικό κόντρα στην Αγγλία. Όλοι ξέρουμε πως τελείωσε. Αυτό που όλοι δεν γνωρίζουν είναι τι γινόταν στο παρασκήνιο. Λίγες ημέρες πριν, πολλοί από εσάς είδατε το «Sogno Azzurro» τη σειρά του RAI.\nΌπως πολλοί θα έχετε παρατηρήσει ένα μεγάλο κομμάτι της δύναμης αυτής της ομάδας δεν προερχόταν από το ταλέντο αλλά από την ανθρωπιά των παικτών, την χαρά και την αυτοπεποίθηση.\nΜια υπέροχη ομάδα! Τα παιδιά πάντα χαμογελούσαν και ήταν χαρούμενα ακόμη κι όταν φτάναμε σε μια στιγμή με ένταση, όπως η διαδικασία των πέναλτι.\nΑποδείξαμε ότι μπορούμε να είμαστε φοβεροί επαγγελματίες χωρίς να ξεχνάμε να είμαστε άνθρωποι. Για αυτό το απίστευτο ταξίδι που τελείωσε με τον καλύτερο τρόπο, δεν έχω να πω κάτι άλλο, τους ευχαριστώ όλους, τους οπαδούς, τους παίκτες, το επιτελείο και τους φίλους μου».\nΟ θρυλικός προπονητής Αρίγκο Σάκι έδωσε τις προβλέψεις του για τη νέα σεζόν στο ιταλικό πρωτάθλημα.\nΟ άλλοτε προπονητής που άφησε ιστορία, Αρίγκο Σάκι, μίλησε στο «Gazzetta dello Sport» για το ιταλικό πρωτάθλημα και… ψήφισε τη Γιουβέντους ως φαβορί για την σεζόν που μας έρχεται.\n«Βλέπω ως φαβορί τη Γιουβέντους. Έχει κάτι παραπάνω σε σχέση με Ιντερ και Μίλαν. Η επιστροφή του Αλέγκρι δίνει ξανά ενθουσιασμό στο περιβάλλον. Από εκεί και πέρα, νεαροί όπως οι Κιέζα, Κουλουσέφσκι και Ραμπιό θα είναι πιο καθοριστικοί φέτος. Ο Μαξ είναι άριστος στην τακτική, έχει ξεκάθαρες ιδέες, ξέρει πώς να πάρει το μάξιμουμ από τους παίκτες του», ανέφερε ο 75χρονος Ιταλός.\nΓια την Ίντερ σχολίασε: «Η απουσία του Κόντε θα γίνει πολύ αισθητή. Λογικό, αφού είναι σπουδαίος προπονητής και στους ‘’νερατζούρι’’ έκανε τα πάντα. Έκανε ακόμη και τον παράγοντα, ήταν παρών σε κάθε στιγμή της ομάδας ή της διοίκησης. Ο Ιντσάγκι, βέβαια, είναι ένας καλός, προετοιμασμένος προπονητής, το απέδειξε στη Λάτσιο».\nΤον υπολογίζει ο Ολε Γκούναρ Σόλσκιερ\nΟ Τζέσι Λίνγκαρντ εβγαλε μάτια με την Γουέστ Χαμ και πλέον, η ομάδα στην οποία ανήκει, Μάντσεστερ Γιουνάιτεντ, τον θέλει στο ρόστερ της για τη ερχόμενη σεζόν.\nΣε 6 μήνες έπαιξε σε 16 αγώνες στην Premier League, πέτυχε 9 γκολ και έδωσε 4 ασίστ. Ο Αγγλος εξτρέμ τα πήγε καταπληκτικά στα Σφυριά και αυτό είχε σαν αποτέλεσμα η ομάδα του να τον δει πολύ σοβαρά - σε αντίθεση με το παρελθόν. Ο 28χρονος Αγγλος, αν δεν έρθει κάποια τρομερή πρόταση, δεν θα αποχωρήσει ξανά από το Old Trafford, καθώς, όπως δήλωσε ο τεχνικός των Κόκκινων Διαβόλων, Ολε Γκούναρ Σόλσκιερ, τον υπολογίζει για την αγωνιστική περίοδο 2021-22.\nΦέρεται να εξετάζεται σοβαρά η επιστροφή Κουτίνιο στην Λίβερπουλ\nΓια επιστροφή του Κουτίνιο στη Λίβερπουλ κάνει λόγο δημοσίευμα ισπανικού ΜΜΕ.\nΩς η πιο ακριβή μεταγραφή της Μπαρτσελόνα, μέχρι και σήμερα παραμένει στην ιστορία της ο Φιλίπε Κουτίνιο.\nΜία μεταγραφή, η οποία μπορεί να προκάλεσε πανικό σε όλη την Ευρώπη, καθώς με βάση την εικόνα που είχε εμφανίσει ο Βραζιλιάνος άσος στην Λίβερπουλ, οι «μπλαουγκράνα» όπως όλα έδειχναν έπαιρναν έναν σημαντικό παίκτη.\nΩστόσο αυτό δεν φάνηκε ποτέ στο γήπεδο. Από την πλευρά της η Λίβερπουλ δεν φαίνεται να έχει ξεχάσει την περίπτωση του Κουτίνιο, τον οποίο και εξακολουθεί να πιστεύει.\nΣύμφωνα με την καταλανική εφημερίδα «Sport», η περίπτωση του Βραζιλιάνου μεσοεπιθετικού φέρεται να εξετάζεται σοβαρά από τους «κόκκινους»…\nΗ Μπαρτσελόνα από την πλευρά της θέλει να ξεφορτωθεί τον 28χρονο άσο, καθώς αν αυτός αγωνιστεί σε ακόμα 10 ματς ως παίκτης τους, θα πρέπει να καταβάλουν στην Λίβερπουλ το ποσό των 20 εκατομμυρίων ευρώ.\nΣτο μεταγραφικό στόχαστρο της Γιουβέντους συνεχίζει να βρίσκεται ο Μάνουελ Λοκατέλι.\nΤην προσπάθειά της προκειμένου να κάνει δικό της τον Μάνουελ Λοκατέλι συνεχίζει η Γουβέντους.\nΣύμφωνα με τα όσα αποκαλύπτει ο Φαμπρίτσιο Ρομάνο η ομάδα του Τορίνο παραμένει το φαβορί, για την απόκτηση του διεθνούς Ιταλού άσου, που πριν από μερικές κατέκτησε το Euro 2020.\nΓια τον λόγο αυτό, οι «μπιανκονέρι» αναμένεται να έχουν νέα επαφή με την Σασουόλο, όπου και ανήκει για την απόκτηση του. Παράλληλα ο διεθνής άσος πιέζει από την πλευρά του την διοίκηση της ομάδας του, προκειμένου να αποδεχτεί την πρόταση της «Γηραιάς Κυρίας».\nΕκτός όμως από την Γιουβέντους και η Άρσεναλ είναι αυτή, η οποία καραδοκεί για την απόκτηση του, με τους «κανονιέρηδες» να δείχνουν διατεθειμένοι, να καλύψουν και την ρήτρα αγοράς του που φτάνει τα 40 εκατομμύρια ευρώ.\nΩστόσο ερωτηματικό αποτελεί το αν ο παίκτης επιθυμεί να μετακομίσει στο Λονδίνο αντί για το Τορίνο και να γίνει συμπαίκτης με τον Κριστιάνο Ρονάλντο αλλά και τον αρχηγό του στην Εθνική Ιταλίας Λεονάρντο Μπονούτσι.\nΠροηγούμενο : O Αλέγκρι είναι ο κατάλληλος\t| Επόμενο : Ψάχνει μία δυνατή προσθήκη\nΠροβολές : 6161\n- 6912 προηγούμενη ημέρα


Ιστολόγιο Μιχάλη Καραδημητρίου: Αυτονομία της Πολιτικής...Ικανή & Αναγκαία Συνθήκη για την έξοδο απο την Κρίση\nΑυτονομία της Πολιτικής...Ικανή & Αναγκαία Συνθήκη για την έξοδο απο την Κρίση\nΑπόσπασμα απο την σημερινή συνέντευξη του Γιώργου Α. Παπανδρέου στην Ιστοσελιδα του ΠΑ.ΣΟ.Κ.\n"Μιλάω επίμονα, εδώ και καιρό, για την αυτονομία της πολιτικής.\nΕίναι στόχος, στον οποίο θα μείνει σταθερά προσηλωμένη η νέα κυβέρνηση του ΠΑΣΟΚ."\nΑξίζει πραγματικά να την διαβάσετε ολόκληρη...\nΤα τελευταία χρόνια γίνεται ακόμα πιο έντονη η απαξίωση του λαού και ειδικά των νέων προς την πολιτική και τους πολιτικούς. Το ίδιο το πολιτικό σύστημα μας έφτασε σε αυτό το σημείο. Ο Δημόσιος χώρος από χώρος αναγκαίος για την Αλλαγή προς όφελος της Κοινωνίας έχει γίνει χώρος συναλλαγών και σκοτεινών διαδρομών αδιαφάνειας και πλουτισμού για τους λίγους.\nΗ αυτονομία της Πολιτικής είναι θέμα λειτουργίας της Δημοκρατίας μας και ποιότητας της Δημόσιας ζωής. Η αυτονομία της πολιτικής είναι προϋπόθεση για την έξοδο από την οικονομική, κοινωνική και αξιακή κρίση που βιώνουμε.\nΝομίζω ότι είναι τόσο μεγάλα τα αδιέξοδα που δεν χωρά αμφιβολίας ότι είναι η κατάλληλη ώρα για μια νέα "επανάσταση" στην καρδιά του πολιτικού μας συστήματος. Και όταν λέω επανάσταση εννοώ μια επανάσταση ιδεών και αξιών που θα μετουσιωθούν σε μια μεγάλη μεταρρύθμιση - μετασχηματισμό του Συστήματος.\nΗ σημερινή συνέντευξη του Προέδρου του ΠΑ.ΣΟ.Κ. Γιώργου Παπανδρέου δείχνει με το καλύτερο τρόπο τις προθέσεις του Κινήματος μας. Είναι η τελευταία ευκαιρία κατά την γνώμη μου για να Αλλάξει αυτή η κατάσταση που μας πληγώνει όλους. Είναι η ευκαιρία να καθαρίσει μια και καλή ο τόπος από "επαγγελματίες" που πλούτισαν με την πολιτική και το ξεπούλημα κάθε αξίας.\nΑναρτήθηκε από Καραδημητρίου Μιχάλης στις 2:56 μ.μ.\nΕτικέτες Απόψεις, Γιώργος Παπανδρέου